cyanic-selkie/wikianc huggingface dataset:
ಬ್ಯಾಟಿಂಗ್‌ (ಕ್ರಿಕೆಟ್)
ಟೆಸ್ಟ್‌ ಕ್ರಿಕೆಟ್‌
ಮೂರನೇ ಇನ್ನಿಂಗ್ಸ್‌‌ನಲ್ಲಿ, ಬ್ಯಾಟಿಂಗ್‌ ತಂಡವು ಪ್ರತಿಸ್ಪರ್ಧಿ ತಂಡಕ್ಕೆ ಭಾರೀ ಸವಾಲನ್ನು ನೀಡಲು ತ್ವರಿತವಾಗಿ ಹೆಚ್ಚಿನ  ಓಟಗಳಿಕೆಯನ್ನು ಸಾಧಿಸಬಹುದಾಗಿರುತ್ತದೆ. ಈ ರೀತಿಯ ಸಂದರ್ಭವು ಸಾಧಾರಣವಾಗಿ ನಾಲ್ಕನೆಯ ದಿನದ ಆಟದಲ್ಲಿ ಸಂಭವಿಸುತ್ತದೆ. ಬ್ಯಾಟಿಂಗ್‌ ತಂಡದ ನಾಯಕನು ತಮ್ಮ ನಾಲ್ಕನೆಯ ಇನ್ನಿಂಗ್ಸ್‌‌ನಲ್ಲಿ ತಾನು ನಿಗದಿಪಡಿಸುವ ಓಟಗಳ ಮೊತ್ತವನ್ನು ಬೆನ್ನಟ್ಟಲು ಎಷ್ಟು ಓವರ್‌ಗಳನ್ನು ನೀಡಲು ತಾನು ಸಿದ್ಧನಿದ್ದೇನೆ ಎಂಬುದನ್ನು ನಿರ್ಧರಿಸುತ್ತಾನೆ. ಆತನು ಸಾಧಾರಣವಾಗಿ ಅದೇ ದಿನ ತನ್ನ ತಂಡವು ಕನಿಷ್ಟ 20 ಓವರ್‌ಗಳನ್ನಾದರೂ ಹಾಗೂ ಕಡೆಯ ದಿನ  90 ಓವರ್‌ಗಳನ್ನು ಎಸೆಯಲಾಗುವಂತೆ  ತಂಡದ ಇನ್ನಿಂಗ್ಸ್‌‌ಅನ್ನು ಪೂರ್ವನಿರ್ಧರಿತ ಸಮಯವೊಂದರಲ್ಲಿ ಡಿಕ್ಲೇರ್‌ ಮಾಡಿ ಕೊನೆಗೊಳಿಸುತ್ತಾನೆ. ನಾಲ್ಕನೆಯ ಇನ್ನಿಂಗ್ಸ್‌‌ನಲ್ಲಿ ಪ್ರತಿಸ್ಪರ್ಧಿ ತಂಡದ ಮೇಲೆ ಎಸೆತಗಳ ದಾಳಿ ನಡೆಸಲು  ಸಾಕಷ್ಟು ದೊಡ್ಡ ಸಂಖ್ಯೆಯ ಓವರ್‌ಗಳಿರುವುದು ಅತ್ಯಗತ್ಯ ಏಕೆಂದರೆ    ಸಾಧಾರಣವಾಗಿ  ಟೆಸ್ಟ್‌ ಪಂದ್ಯದ ನಾಲ್ಕನೆಯ ಹಾಗೂ ಐದನೆಯ ದಿನಗಳಲ್ಲಿ  ಮೈದಾನವು ಸಾಕಷ್ಟು ಮಟ್ಟಿಗೆ ಸವೆದು ಹೋಗಿ  ಪಂದ್ಯದ ಪರಿಸ್ಥಿತಿಯು ಬೌಲಿಂಗ್‌/ಚೆಂಡೆಸತಕ್ಕೆ ಅನುಕೂಲಕರವಾಗಿರುತ್ತದೆ (ವಿಶೇಷವಾಗಿ ನಿಧಾನವಾದ ಬೌಲಿಂಗ್‌ ಚೆಂಡೆಸೆತಕ್ಕೆ). ಆದ್ದರಿಂದ ಪಂದ್ಯದ ಗುರಿಯನ್ನು ಸಾಧ್ಯವಾದಷ್ಟು ಕಷ್ಟಗೊಳಿಸಲು, ನಾಯಕನು ಡಿಕ್ಲೇರ್‌  ಘೋಷಿಸುವವರೆಗೆ ಬ್ಯಾಟಿಂಗ್‌  ತಂಡವು  ಓಟದ ದರವನ್ನು (ಪ್ರತಿ ಓವರ್‌ಗೆ ಗಳಿಸುವ ಓಟಗಳು) ವೇಗಗೊಳಿಸುತ್ತದೆ.
ಆದಾಗ್ಯೂ ಬ್ಯಾಟಿಂಗ್‌ ತಂಡವೊಂದು  ಟೆಸ್ಟ್‌ ಪಂದ್ಯವೊಂದರ ನಾಲ್ಕನೆಯ ದಿನದಲ್ಲಿಯೂ ಓಟಗಳಿಗೆ ಸಂಬಂಧಪಟ್ಟಂತೆ  ಸಾಕಷ್ಟು  ಗಮನಾರ್ಹ ಪ್ರಮಾಣದಲ್ಲಿ  ಹಿಂದುಳಿದಿದ್ದಲ್ಲಿ, ಬ್ಯಾಟಿಂಗ್‌  ತಂಡದ ಸಾಧಾರಣವಾದ  ಕಾರ್ಯನೀತಿಯು ರಕ್ಷಣಾತ್ಮಕವಾಗಿ ವಿಕೆಟ್‌‌ಗಳನ್ನು ಕಳೆದುಕೊಳ್ಳದಂತೆ ಆಡುವುದನ್ನು ಒಳಗೊಂಡಿರುತ್ತದೆ. ಹೀಗೆ ಮಾಡುವುದರಿಂದ ಪಂದ್ಯವು ಐದನೆಯ ದಿನದಲ್ಲಿ ಕೊನೆಗೊಳ್ಳುವವರೆಗೆ ಬಹುತೇಕ ಸಮಯ ಮೈದಾನದಲ್ಲಿ ತಾವೇ ಇರುವ ಹಾಗೆ ಖಚಿತಪಡಿಸಿಕೊಳ್ಳಬಹುದು, ಏಕೆಂದರೆ ತಂಡವೊಂದರ ಇನ್ನಿಂಗ್ಸ್‌‌ ಐದನೆಯ ದಿನದಲ್ಲಿಯೂ ಕೊನೆಗೊಳ್ಳದೇ ಹೋದರೆ ಆ ಪಂದ್ಯವನ್ನು ಡ್ರಾ ಎಂದು ಘೋಷಿಸಲಾಗುತ್ತದೆ  ಅಥವಾ  ಸಮಸಮನಾದ ಸ್ಥಿತಿಯನ್ನು ತಲುಪಿದಂತಾಗುತ್ತದೆ. ಅದೇನೇ ಆದರೂ, ಹೀಗೆ ಮಾಡಲು ಪ್ರಯತ್ನಿಸುವಾಗಲೇ, ಮೇಲ್ಕಂಡ ಬ್ಯಾಟಿಂಗ್‌ ತಂಡವು ತನ್ನ ಹಿನ್ನಡೆಯ ಮೊತ್ತವನ್ನು ಮೀರಿಸಿ ಪ್ರತಿಸ್ಪರ್ಧಿಯ ವಿರುದ್ದ ಗಮನಾರ್ಹವಾದ ಮುನ್ನಡೆ ಯನ್ನು  (ಹೆಚ್ಚುವರಿ ಓಟಗಳ ಗಳಿಕೆ) ಸಾಧಿಸಲು ಶಕ್ಯವಾದರೆ, ಅದರ ನಾಯಕನು ಇನ್ನಿಂಗ್ಸ್‌‌ ಅನ್ನು ಡಿಕ್ಲೇರ್‌ ಮಾಡುವ ನಿರ್ಧಾರವನ್ನು ಕೈಗೊಳ್ಳಬಹುದಾಗಿದೆ ತನ್ಮೂಲಕ ಆತನು  ತಂಡ ಗಳಿಸಿದ ಮುನ್ನಡೆಯ ಪ್ರಮಾಣಕ್ಕನುಗುಣವಾಗಿ ತನ್ನ ಬೌಲರ್‌/ಚೆಂಡೆಸೆತಗಾರರ ಸಿದ್ಧತೆ ಹಾಗೂ ಮೈದಾನದ ಪರಿಸ್ಥಿತಿಗಳನ್ನು ಆಧರಿಸಿ ಅಂತಿಮ ದಿನದಲ್ಲಿ "ವಿಜಯವು" ಕಡ್ಡಾಯವಾಗಿ ತನ್ನ ತಂಡಕ್ಕೆ ಒಲಿಯುವಂತೆ ಮಾಡಬಹುದು.
ಉಲ್ಲೇಖಗಳು‌
ವರ್ಗ:ಲೇಖನದ ಪ್ರತಿಕ್ರಿಯಾ ಮಾಹಿತಿಯ ಮಾರ್ಗದರ್ಶಿ ವರ್ಗ:ಬ್ಯಾಟಿಂಗ್‌ (ಕ್ರಿಕೆಟ್) ವರ್ಗ:ಕ್ರಿಕೆಟ್‌ ನ ಪಾರಿಭಾಷಿಕ ಶಬ್ದಗಳು ವರ್ಗ:ವಿಡಿಯೊ ತುಣುಕುಗಳನ್ನು ಹೊಂದಿರುವ ಲೇಖನಗಳು ವರ್ಗ:ಕ್ರಿಕೆಟ್
ಚಾರ್ಲಿ ಚಾಪ್ಲಿನ್ ಚಲನಚಿತ್ರಗಳು
ಚಾರ್ಲಿ ಚಾಪ್ಲಿನ್ (1889-1977) ಒಬ್ಬ ಇಂಗ್ಲಿಷ್ ನಟ, ಹಾಸ್ಯನಟ ಮತ್ತು ಚಲನಚಿತ್ರ ನಿರ್ಮಾಪಕನಾಗಿದ್ದು, ಅವರ ಚಲನಚಿತ್ರಗಳು 1914 ರಿಂದ 1967 ರವರೆಗೆ ವ್ಯಾಪಿಸಿವೆ. ಚಲನಚಿತ್ರದಲ್ಲಿನ ಅವರ ಆರಂಭಿಕ ವರ್ಷಗಳಲ್ಲಿ, ಅವರು ತಮ್ಮ ಅಲೆಮಾರಿ ವ್ಯಕ್ತಿತ್ವಕ್ಕೆ ಹೆಸರುವಾಸಿಯಾದ ವಿಶ್ವಾದ್ಯಂತ ಸಿನಿಮೀಯ ವಿಗ್ರಹವಾಗಿ ಸ್ಥಾಪಿತರಾದರು. 1910 ಮತ್ತು 1920 ರ ದಶಕಗಳಲ್ಲಿ, ಅವರನ್ನು ಜಗತ್ತಿನ ಅತ್ಯಂತ ಪ್ರಸಿದ್ಧ ವ್ಯಕ್ತಿ ಎಂದು ಪರಿಗಣಿಸಲಾಯಿತು.
ಅಧಿಕೃತ ಚಲನಚಿತ್ರಗಳು
1964 ರಲ್ಲಿ ಚಾಪ್ಲಿನ್ ತನ್ನ ಆತ್ಮಚರಿತ್ರೆಯಾದ ನನ್ನ ಆತ್ಮಚರಿತ್ರೆಯ ಪುಸ್ತಕದ ಪ್ರಕಟಣೆಯೊಂದಿಗೆ ಸ್ಥಾಪಿಸಿದ. ಫಿಲ್ಮೋಗ್ರಫಿ 1914 ರಿಂದ ಬಿಡುಗಡೆಯಾದ 80 ಚಲನಚಿತ್ರಗಳುನ್ನು ಒಳಗೊಂಡಿದೆ. ಡೇವಿಡ್ ರಾಬಿನ್ಸನ್ ಅವರ 1985 ರ ಜೀವನಚರಿತ್ರೆ, ಚಾಪ್ಲಿನ್: ಹಿಸ್ ಲೈಫ್ ಅಂಡ್ ಆರ್ಟ್ ನಲ್ಲಿ ಚಾಪ್ಲಿನ್ ಅವರ ಕೊನೆಯ ಚಿತ್ರ ಎ ಕೌಂಟೆಸ್ ಫ್ರಮ್ ಹಾಂಗ್ ಕಾಂಗ್ (1967) ಅನ್ನು 81 ನೇ ಪ್ರವೇಶವಾಗಿ ಸೇರಿಸಲಾಯಿತು. 2010 ರಲ್ಲಿ 82 ನೇ ಚಲನಚಿತ್ರವನ್ನು ಎ ಥೀಫ್ ಕ್ಯಾಚರ್ ಆವಿಷ್ಕಾರದೊಂದಿಗೆ ಸೇರಿಸಲಾಯಿತು, ಇದುವರೆಗಿನ ಆರಂಭಿಕ ಕೀಸ್ಟೋನ್ ಚಲನಚಿತ್ರ ಕಳೆದುಹೋಗಿದೆ
ಕೀಸ್ಟೋನ್ ನಿರ್ಮಾಣ ಸಂಸ್ಥೆ
ಕೀಸ್ಟೋನ್ ಸ್ಟೂಡಿಯೋ ಜೊತೆ 36 ಚಿತ್ರಗಳಲ್ಲಿ ಚಾಪ್ಲಿನ್ ನಟಿಸಿದ್ದಾರೆ.
ಎಸ್ಸಾನೆ ನಿರ್ಮಾಣ ಸಂಸ್ಥೆ
ಎಸ್ಸಾನೆ ಫಿಲ್ಮ್ ಮ್ಯಾನ್ಯೂಫ್ಯಾಕ್ಚರಿಂಗ್ ಕಂಪೆನಿಗಾಗಿ ಚಾಪ್ಲಿನ್ 15 ಚಲನಚಿತ್ರಗಳನ್ನು ರಚಿಸಿ, ನಿರ್ದೇಶಿಸಿದ್ದಾರೆ ಮತ್ತು ನಟಿಸಿದ್ದಾರೆ, ಎಲ್ಲವನ್ನೂ ಜೆಸ್ಸಿ ಟಿ. ರಾಬಿನ್ಸ್ ನಿರ್ಮಿಸಿದ್ದಾರೆ. ಕೆಲವು ಚಿತ್ರಗಳನ್ನು ಹೊರತುಪಡಿಸಿ ಎಲ್ಲಾ ಚಲನಚಿತ್ರಗಳು ಎರಡು-ರೀಲರ್ಗಳಾಗಿವೆ.
ಬಾಹ್ಯ ಸಂಪರ್ಕಗಳು
ವರ್ಗ:ಹಾಸ್ಯ ನಟರು ವರ್ಗ:ಹಾಲಿವುಡ್
ಹೆರಿಗೆ ಸಮಯದಲ್ಲಿನ ದುರುಪಯೋಗ
ಹೆರಿಗೆ ಸಮಯದಲ್ಲಿನ ದುರುಪಯೋಗ (ಅಥವಾ ಪ್ರಸೂತಿ ಹಿಂಸೆ) ಅಂದರೆ ಹೆರಿಗೆ ಸಮಯದಲ್ಲಿನ ನಿರ್ಲಕ್ಷ್ಯ, ದೈಹಿಕ ದುರುಪಯೋಗ ಮತ್ತು ಗೌರವದ ಕೊರತೆ. ಇದನ್ನು ಮಹಿಳಾ ಹಕ್ಕುಗಳ ಉಲ್ಲಂಘನೆ ಎಂದು ಪರಿಗಣಿಸಲಾಗಿದೆ. ಪ್ರಸವ-ಪೂರ್ವ ಆರೈಕೆಯನ್ನು ಮತ್ತು ಇತರ ಆರೋಗ್ಯ ಸೇವೆಗಳನ್ನು ಮಹಿಳೆಯರು ಬಳಸುವುದನ್ನು ತಡೆಯುವುದು ಕೂಡಾ ಇದರೊಳಗೆ ಸೇರಿಕೊಂಡಿದೆ. ಹೆರಿಗೆಯ ಸಮಯದಲ್ಲಿನ ದುರುಪಯೋಗ ಮಹಿಳೆಯರ ವಿರುದ್ಧ ಹಿಂಸೆಯ ಒಂದು ಸ್ವರೂಪವಾಗಿದೆ.
ವಿಶ್ವ ಆರೋಗ್ಯ ಸಂಸ್ಥೆ ವರದಿ
ಈ ಬೆಳವಣಿಗೆಗಳ ವ್ಯಾಪಕತೆಯ ಬಗ್ಗೆ ವಿಶ್ವ ಆರೋಗ್ಯ ಸಂಸ್ಥೆ ತನಿಖೆ ನಡೆಸಿತು. ಅದರ ಅಧ್ಯಯನಗಳ ಪ್ರಕಾರ ಇದೊಂದು ಜಾಗತಿಕ ಸಮಸ್ಯೆಯೆಂದು ಕಂಡುಬರುತ್ತದೆ. ಮಗು ಗರ್ಭದಲ್ಲಿರುವಾಗಿನ ವೈದ್ಯಕೀಯ ಮತ್ತು ಆರೋಗ್ಯ ಸೌಲಭ್ಯಗಳಲ್ಲಿ, ಹೆರಿಗೆ ಸಮಯದಲ್ಲಿ ಮಹಿಳೆಯರು ಅಗೌರವ, ದುರುಪಯೋಗ ಅಥವಾ ನಿರ್ಲಕ್ಷ್ಯವನ್ನು ಅನುಭವಿಸುತ್ತಾರೆ. ಜನನದ ಸಮಯದಲ್ಲಿ ಮಹಿಳೆಯರು ಮತ್ತು ಆರೋಗ್ಯ ಪೂರೈಕೆದಾರರ ನಡುವಿನ ನಿಂದನೀಯ ಸಂಬಂಧ ಮತ್ತು ನಂಬಿಕೆ ವೈದ್ಯಕೀಯ ನೆರವು ಪಡೆಯಲು ಕಷ್ಟವಾಗುತ್ತದೆ. ಗರ್ಭಾವಸ್ಥೆಯಲ್ಲಿ ಅಗೌರವ ಮತ್ತು ಹಿಂಸೆಯಂತಹ ಉಪಚಾರವನ್ನು ಅನುಭವಿಸಬಹುದು. ಹೆರಿಗೆಯ ಸಮಯದಲ್ಲಿ, ಮಹಿಳೆ ದುರ್ಬಲಳಾಗಿರುತ್ತಾಳೆ ಮತ್ತು ಸ್ವತಃ ರಕ್ಷಿಸಿಕೊಳ್ಳಲು ಸಾಧ್ಯವಾಗುವುದಿಲ್ಲ. ಈ ದುರುಪಯೋಗದ ಫಲಿತಾಂಶಗಳು ಶಿಶು ಮತ್ತು ತಾಯಿಯ ಮೇಲೆ ಬಹಳ ಋಣಾತ್ಮಕ ಪರಿಣಾಮಗಳನ್ನು ಉಂಟುಮಾಡಬಹುದು.
ದೈಹಿಕ ದುರ್ಬಳಕೆ, ನೋವಿನ ಔಷಧಿಗಳನ್ನು ತಡೆಹಿಡಿಯುವುದು, ಅಗೌರವ, ಅವಮಾನ, ವಿಶ್ವಾಸದ ಕೊರತೆ, ಗೌಪ್ಯತೆಯ ಕೊರತೆ, ವೈದ್ಯಕೀಯ ಮಾಹಿತಿ ನೀಡದಿರುವುದು ಮತ್ತು ಸೌಲಭ್ಯಗಳನ್ನು ತಡೆಹಿಡಿಯುವಂತಹ ಸಂದರ್ಭಗಳನ್ನು ವಿಶ್ವ ಆರೋಗ್ಯ ಸಂಸ್ಥೆ ಗುರುತಿಸಿದೆ. ಇದರ ಜೊತೆಗೆ, ಹೆರಿಗೆಯ ಸಮಯದಲ್ಲಿನ ನಿರ್ಲಕ್ಷ್ಯವು ದೈಹಿಕ ಹಸ್ತಕ್ಷೇಪದ ಪ್ರತಿಕ್ರಿಯೆಯನ್ನು ಉಂಟುಮಾಡಬಹುದಾದ ಜೀವ ಬೆದರಿಕೆಗೆ ಉಂಟಾಗುವ ತೊಡಕುಗಳಿಗೆ ಕಾರಣವಾಗಿದೆ.
ಹೆರಿಗೆಯ ಸಮಯದಲ್ಲಿ ಕೆಲವು ಮಹಿಳೆಯರು ದುರುಪಯೋಗ ಅನುಭವಿಸುತ್ತಾರೆ. ಹದಿಹರೆಯದವರು, ವಲಸಿಗ ಮಹಿಳೆಯರು, ಎಚ್ಐವಿ ಸೋಂಕಿತ ಮಹಿಳೆಯರು, ಮತ್ತು ಜನಾಂಗೀಯ ಅಲ್ಪಸಂಖ್ಯಾತರ ಮಹಿಳೆಯರ ದುರುಪಯೋಗ ಇತರರಿಗಿಂತ ಹೆಚ್ಚಾಗಿರುತ್ತದೆ.
ಪ್ರಸೂತಿ ಹಿಂಸಾಚಾರ ಎಂಬ ಪದವನ್ನು ಹೆಚ್ಚಾಗಿ ಲ್ಯಾಟಿನ್ ಅಮೆರಿಕಾದ ರಾಷ್ಟ್ರಗಳಲ್ಲಿ ಬಳಸುತ್ತಾರೆ, ಅಲ್ಲಿನ ಕಾನೂನು ಅಂತಹ ನಡವಳಿಕೆಯನ್ನು ನಿಷೇಧಿಸುತ್ತದೆ. ಅರ್ಜೆಂಟೈನಾ, ಪೋರ್ಟೊ ರಿಕೊ ಮತ್ತು ವೆನೆಜುವೆಲಾ ಸೇರಿದಂತೆ ಹಲವು ರಾಷ್ಟ್ರಗಳಲ್ಲಿ ಇಂತಹ ಕಾನೂನುಗಳು ಅಸ್ತಿತ್ವದಲ್ಲಿವೆ.
ವಿದೇಶಗಳಲ್ಲಿ
೧೯೫೦ ರಿಂದ ೧೯೮೦ ರ ನಡುವಿನಲ್ಲಿನ, ಉತ್ತರ ಅಮೇರಿಕನ್ ಮೆಡಿಸಿನ್ ಮತ್ತು ಸ್ತ್ರೀರೋಗಶಾಸ್ತ್ರಜ್ಞರ ಮೂಲಗಳ ಪ್ರಕಾರ, ಗಂಡನ ಹೊಲಿಗೆ ಎಂದು ಕರೆಯಲ್ಪಡುವ ಅಭ್ಯಾಸವೊಂದು ಬಳಕೆಯಲ್ಲಿತ್ತು. ಎಪಿಸಿಯೋಟಮಿ ಅಥವಾ ಯೋನಿಯ ನೈಸರ್ಗಿಕ ಹರಿದುಹೋಗುವಿಕೆಯ ನಂತರ ಮಹಿಳಾ ಯೋನಿಯಲ್ಲಿ ಹೆಚ್ಚುವರಿ ಹೊಲಿಗೆಗಳನ್ನು ಹಾಕುವುದರಿಂದ ಪತಿಯ ಭವಿಷ್ಯದ ಲೈಂಗಿಕ ಆನಂದವನ್ನು ಹೆಚ್ಚಿಸುತ್ತದೆ ಎಂಬ ಕಾರಣದಿಂದಾಗಿ ಮಹಿಳೆಯರಿಗೆ ದೀರ್ಘಕಾಲದ ನೋವು ಮತ್ತು ಅಸ್ವಸ್ಥತೆ ಉಂಟಾಗುತ್ತಿತ್ತು. ಆದಾಗ್ಯೂ, ಉತ್ತರ ಅಮೆರಿಕಾದಲ್ಲಿ ಇಂತಹ ಅಭ್ಯಾಸವು ವ್ಯಾಪಕವಾಗಿ ಹರಡಿಕೊಂಡಿರುವುದಕ್ಕೆ ಯಾವುದೇ ಪುರಾವೆಗಳಿಲ್ಲ, ಆದರೆ ಅದರ ಬಗ್ಗೆ ಉಲ್ಲೇಖಗಳು ಎಪಿಸಿಯೋಟಮಿ ಬಗ್ಗೆ ಬ್ರೆಜಿಲ್ ನಂತಹ ಇತರ ಅಮೆರಿಕಾ ದೇಶಗಳಲ್ಲಿ ಕೂಡ ಅಧ್ಯಯನಗಳು ಕಂಡುಬರುತ್ತವೆ.
ಭಾರತದಲ್ಲಿ
೧೯೯೦ ರ ದಶಕದಲ್ಲಿ ತಮಿಳುನಾಡಿನ ನಗರ ಮತ್ತು ಗ್ರಾಮೀಣ ಪ್ರದೇಶಗಳಲ್ಲಿ ಹೆರಿಗೆ ನೋವಿನ ಔಷಧಿ ನೀಡುವುದು ಸಾಮಾನ್ಯವಾಗಿ ಬಿಟ್ಟಿತ್ತು. ಹಲ್ಲೆ, ವಿಷವುಣಿಕೆ ಮತ್ತು ಸುಡುವುದು ಇಂತಹ ಹಿಂಸಾಚಾರಗಳೂ ಚಾಲ್ತಿಯಲ್ಲಿದ್ದುವು.
ಉಲ್ಲೇಖಗಳು
ವರ್ಗ:ಆರೋಗ್ಯ ವರ್ಗ:ಮಹಿಳಾ ಸ್ವಾಸ್ಥ್ಯ ಲೇಖನ
ನವಶಿಲಾಯುಗ
thumb|250px|ನವಶಿಲಾಯುಗದ ಪರಿಕರಗಳು.
﻿ನವೀನಶಿಲಾಯುಗದಲ್ಲಿ ಮಾನವ ಪ್ರಾರಂಭಿಕ ಶಿಲಾ ಪರಿರಕರಗಳನ್ನು ಒಂದು ಕಲ್ಲಿನಿಂದ ಇನ್ನೊಂದು ಕಲ್ಲಿಗೆ ಹೊಡೆದು ತಯಾರಿಸುತ್ತಿದ್ದು, ಶಿಲಾಪರಿಕರಗಳು ಗಡುಸು, ನಯವಲ್ಲದ ಮೇಲ್ಮೈ ಪಡೆದಿರುತ್ತಿದ್ದವು. ನಂತರದ ಹಂತದಲ್ಲಿಯೇ,ಒಂದು ಕಲ್ಲನು ಇನ್ನೊಂದು ಕಲ್ಲಿಗೆ ಉಜ್ಜುವ ಅಧವಾ ಗಡುಸು ಕಲ್ಲಿನ ಮೇಲೆ ಮೆದು ಕಲ್ಲನ್ನು ತಿರುಗಿಸುವ ಮೂಲಕ ನಯವಾದ ಮೇಲ್ಮೈನ ಪರಿಕರಗಳನ್ನು ಅಥವಾ ಉಪಕರಣಗಳನ್ನು ಮಾನವ ತಯಾರಿಸ ತೊಡಗಿದ. ಪರಿಣಾಮವಾಗಿ ಈ ಪರಿಕರಗಳು ನಯವಾದ ಮೇಲ್ಮೈ ಪಡೆದವು. ಈ ಕಲ್ಲಿನ ಪರಿಕರಗಳ ಕಾಲಮಾನವನ್ನು ಹೊಸ ಶಿಲಾಯುಗ ಅಥವಾ ನವಶಿಲಾಯುಗ ಎಂದು ಕರೆಯಲಾಗುತ್ತದೆ. ಹಿಂದಿನ ಹಳೆಶಿಲಾಯುಗ ಹಾಗೂ ಸೂಕ್ಷ್ಮಶಿಲಾಯುಗದ ಪರಿಕರಗಳಿಗಿಂತ ಹೆಚ್ಚು ಪರಿಣಾಮಕಾರಿಯಾಗಿದ್ದವು. ದಕ್ಷಿಣ ಭಾರತಕ್ಕೆ ಈ ಕಾಲಮಾನದ ಪ್ರಾರಂಭವನ್ನು ಕ್ರಿ ಪೂ ೩೦೦೦ಕ್ಕೆ ಆಲ್‍ಚಿನ್ ರು ಇರಿಸಿ ಬೂದಿದಿಬ್ಬಗಳ ಮಾದರಿಯ ನವಶಿಲಾಯುಗ ಎಂದು ಆಲ್‍ಚಿನ್‍ರು ಕರೆಯುತ್ತಾರೆ. ಇಲ್ಲಿದೊರೆತ   ಪರಿಕರಗಳ   ಬಗೆಗೆ ಮಾಹಿತಿ ಇಲ್ಲ.
ಮೊದಲ ನಯಗೊಳಿಸಿದ ಪರಿಕರಗಳು ತುಸು ನಂತರದಲ್ಲಿ (ಕ್ರಿ ಪೂ ೨೧೦೦) ಪಿಕ್ಲಿಹಾಳದಲ್ಲಿ ಕಂಡು ಬರುತ್ತವೆ. ಕೋಡೆಕಲ್ ಮತ್ತು ಉತ್ತನೂರುಗಳಲ್ಲಿ ಮೊದಲ ಹಂತದ ಮಡಕೆ ಅಥವಾ  ಕುಂಬಾರಿಕೆ ಸಂಪ್ರದಾಯ  ಕಂಡು ಬರುತ್ತದೆ. ಈ ಬೂದಿದಿಬ್ಬಗಳ ಕತೃಗಳ ಬಗೆಗೆ ಚರ್ಚೆ ನಡೆಯುತ್ತಿದೆ. ಇವು ಬಹುತೇಕ ಪಶುಸಂಗೋಪನೆಯ ಸಂಸ್ಕೃತಿಗಳೆಂದು ಭಾವಿಸಲಾಗಿದೆ. ಕರ್ನಾಟಕದಲ್ಲಿ ೪೨ ಮತ್ತು ಹೊಂದಿಕೊಂಡಂತೆ ಆಂಧ್ರದಲ್ಲಿ ೧೫ ಬೂದಿದಿಬ್ಬಗಳನ್ನು  ಗುರುತಿಸಲಾಗಿದೆ.
ಗುರುತಿಸುವಿಕೆ
ವಶಿಲಾಯುಗ ಶಿಲಾಯುಗದ ಕೊನೆಯ ಭಾಗ (ನಿಯೋಲಿತಿಕ್ ಏಜ್). ಚಕ್ಕೆ ತೆಗೆದು ಮಾಡಿದ ಒರಟಾದ ಪೂರ್ವಶಿಲಾಯುಗದ ಆಯುಧಗಳಿಗಿಂತ ಬೇರಾದ, ಅಂಚುಗಳನ್ನು ಅಥವಾ ಇಡೀ ಆಯುಧಗಳನ್ನು ಕಲ್ಲು ಬಂಡೆಗಳ ಮೇಲೆ ತಿಕ್ಕಿ ನಯಗೊಳಿಸಿ ಬಳಸುತ್ತಿದ್ದುದು ಈ ಯುಗದ ವೈಶಿಷ್ಟ್ಯ. ಜಾನ್ ಲಬಕ್ (ಲಾರ್ಡ್ ಆವೆಬರಿ) 1865ರಲ್ಲಿ ನಿಯೋಲಿತಿಕ್ ಏಜ್ ಎಂಬ ಪದವನ್ನು ಮೊದಲಿಗೆ ಬಳಸಿದ. ಆಯುಧ ತಯಾರಿಕೆಯಲ್ಲಿ ಹೊಸ ವಿಧಾನಗಳನ್ನು ಬಳಸಿದುದನ್ನು ಅದು ಪ್ರಧಾನವಾಗಿ ಸೂಚಿಸುತ್ತದೆ. ನಯಗೊಳಿಸಿದ ಕಲ್ಲಿನ ಆಯುಧಗಳ ಬಳಕೆ ಮೊದಲ ಬಾರಿಗೆ ಮಣ್ಣಿನ ಪಾತ್ರೆಗಳ ತಯಾರಿಕೆ ಮತ್ತು ಉಪಯೋಗ, ಮೊದಲ ಹಂತದ ಬೇಸಾಯ ಮತ್ತು ಪ್ರಾಣಿಗಳ ಸಾಕಾಣಿಕೆ-ಇವು ಈ ಹಂತದ ವಿಶಿಷ್ಟ ಲಕ್ಷಣಗಳೆಂದು ಈಚಿನವರೆಗೂ ಪರಿಗಣಿಸಲಾಗಿತ್ತು. ಆದರೆ ಈಚಿನ 3-4 ದಶಕಗಳಿಂದ ಗೋರ್ಡನ್ ಚೈಲ್ಡ್ ಮುಂತಾದ ಪ್ರಾಕ್ತನ ವಿದ್ವಾಂಸರು ಅಂಥ ತಾಂತ್ರಿಕ ಲಕ್ಷಣಗಳಿಗಿಂತಲೂ ಸಾಂಸ್ಕೃತಿಕ ಹಿನ್ನೆಲೆಯನ್ನು ಸೂಚಿಸುವ ಆರ್ಥಿಕ ಸಾಮಾಜಿಕ ಅಂಶಗಳ ಆಧಾರದ ಮೇಲೆ ನವಶಿಲಾಯುಗದ ಸಂಸ್ಕೃತಿಯನ್ನು ಗುರುತಿಸುವುದು ಸೂಕ್ತವೆಂದು ವಾದಿಸಿದ್ದಾರೆ. ಅವರ ಪ್ರಕಾರ ಆಹಾರ ಸಂಗ್ರಹಣೆಯಲ್ಲಿ ತೊಡಗಿದ್ದ ಶಿಲಾಯುಗದ ಮಾನವ ಈ ಹಂತದಲ್ಲಿ ಆಹಾರೋತ್ಪಾದನೆಯತ್ತ ಮೊದಲ ಹೆಜ್ಜೆ ಇಟ್ಟ. ಪ್ರಕೃತಿಯನ್ನು ತನ್ನ ಹಿಡಿತದಲ್ಲಿಟ್ಟುಕೊಳ್ಳುವುದರ ಮೂಲಕ ಆರಂಭ ಹಂತದ ಬೇಸಾಯ, ಪಶು ಸಂಗೋಪನೆಗಳನ್ನು ರೂಢಿಸಿಕೊಂಡು, ತನ್ನ ಅಲೆಮಾರಿ ಜೀವನಕ್ರಮವನ್ನು ಬಿಟ್ಟು ಒಂದೆಡೆಯಲ್ಲಿ ನೆಲೆನಿಂತು ವಾಸಿಸುವಂತಾಯಿತು. ನೆಲೆನಿಂತ ಜೀವನದ ಫಲವಾಗಿ ಗ್ರಾಮೀಣ ಜೀವನ ಮತ್ತು ವಸತಿ ನಿರ್ಮಾಣಗಳು ರೂಢಿಗೆ ಬಂದುವು. ಧಾನ್ಯ, ಮಾಂಸ, ಮತ್ತಿತರ ಪಾನೀಯಗಳನ್ನೂ ಸಂಗ್ರಹಿಸಿಡಲು ಸುಟ್ಟಮಣ್ಣಿನ ಪಾತ್ರೆಗಳನ್ನು, ಬೆತ್ತದಲ್ಲಿ ಹೆಣೆದ ಬುಟ್ಟಿಗಳನ್ನು ತಯಾರಿಸಲಾರಂಭಿಸಿದ. ಇವೆಲ್ಲವುಗಳಿಂದ ಮಾನವ ಸಂಸ್ಕøತಿ ಪ್ರಗತಿಪಥದಲ್ಲಿ ಸಾಗಲು ಸಾಧ್ಯವಾಯಿತು. ಮಾನವನ ಜೀವನ ರೀತಿಯಲ್ಲಿ ತಲೆದೋರಿದ ಇಂಥ ಪ್ರಮುಖ ಬದಲಾವಣೆಗಳು ಅವನ ಸರ್ವತೋಮುಖ ಪ್ರಗತಿ ಮತ್ತು ನಾಗರಿಕತೆಗೆ ಭದ್ರಬುನಾದಿಯನ್ನೊದಗಿಸಿದವು. ಆದುದರಿಂದ ಚೈಲ್ಡ್ ಆ ಹಂತವನ್ನು ಆಹಾರೋತ್ಪಾದನಾಕ್ರಾಂತಿ ಮತ್ತು ಮಾನವ ಪ್ರಗತಿಯ ಮೊದಲ ದಿಟ್ಟಹೆಜ್ಜೆಯೆಂದು ವರ್ಣಿಸಿದ್ದಾನೆ.
ಕುರುಹುಗಳು
ಈ ಕ್ರಾಂತಿಯ ಮೊದಲ ಕುರುಹುಗಳು ಪಶ್ಚಿಮ ಏಷ್ಯದ ಇರಾಕ್, ಪ್ಯಾಲಿಸ್ಟೈನ್ ಮತ್ತು ಸಿರಿಯ ಪ್ರದೇಶಗಳಲ್ಲಿ ಕ್ರಿ.ಪೂ. 9ನೆಯ ಸಹಸ್ರಮಾನದಲ್ಲಿ ತಲೆದೋರುತ್ತವೆ. ಕ್ರಮೇಣ ಇತರ ಪ್ರದೇಶಗಳಿಗೂ ಹಬ್ಬುತ್ತದೆ. ಈಜಿಪ್ಟಿನಲ್ಲಿ ಕ್ರಿ.ಪೂ. 6-5ನೆಯ ಸಹಸ್ರಮಾನಗಳಲ್ಲೂ ಇರಾನಿನಲ್ಲಿ ಕ್ರಿ. ಪೂ. 7-6ನೆಯ ಸಹಸ್ರಮಾನಗಳಲ್ಲೂ ಮೆಡಿಟರೇನಿಯನ್ ಭೂಭಾಗದಲ್ಲಿ ಕ್ರಿ.ಪೂ. 5ನೆಯ ಸಹಸ್ರ ಮಾನದಲ್ಲೂ ಯೂರೋಪಿನಲ್ಲಿ ಕ್ರಿ.ಪೂ. 4ನೆಯ ಸಹಸ್ರಮಾನದಲ್ಲೂ ನವಶಿಲಾಯುಗ ಸಂಸ್ಕøತಿಯ ಕುರುಹುಗಳು ಕಾಣಬರುತ್ತವೆ. ಆದರೆ ಈ ಎಲ್ಲ ಪ್ರದೇಶಗಳಲ್ಲೂ ಆಯಾ ಕಾಲಗಳಲ್ಲಿ, ಚೈಲ್ಡನ ಸ್ಪಷ್ಟೀಕರಣಕ್ಕೆ ಸರಿಹೊಂದುವ ಗ್ರಾಮೀಣ ಜೀವನ ಆರಂಭವಾಯಿತೆಂದು ಹೇಳಲು ಸಾಧ್ಯವಿಲ್ಲ.
ಭಾರತದ ವಾಯವ್ಯ ಗಡಿಪ್ರದೇಶ, ಆಫ್ಘಾನಿಸ್ತಾನ ಬಲೂಚಿಸ್ತಾನ, ಮತ್ತು ಸಿಂಧ್ ಪ್ರದೇಶಗಳಲ್ಲಿ ಕ್ರಿ.ಪೂ. 5ನೆಯ ಸಹಸ್ರಮಾನದ ಕೊನೆಯ ಭಾಗದಲ್ಲಿ ಈ ಗ್ರಾಮೀಣ ಜೀವನದ ಕುರುಹುಗಳು ಕಂಡುಬರುತ್ತವೆ. ಕ್ರಿ.ಪೂ. 3ನೆಯ ಸಹಸ್ರಮಾನದ ವೇಳೆಗೆ ಕಾಶ್ಮೀರ, ಪೂರ್ವಭಾರತ ಮತ್ತು ಕರ್ನಾಟಕ-ಆಂಧ್ರ ಪ್ರದೇಶಗಳಲ್ಲಿ ಈ ಸಂಸ್ಕøತಿಯ ಹೆಜ್ಜೆಗಳನ್ನೂ ಗುರುತಿಸಲಾಗಿದೆ.
ಬಾಹ್ಯ ಸಂಪರ್ಕಗಳು
ವರ್ಗ:ಇತಿಹಾಸ
ಶ್ರೀ ದುರ್ಗಾಪರಮೇಶ್ವರಿ ದೇವಸ್ಥಾನ, ಮಂದಾರ್ತಿ
ಮಂದಾರ್ತಿಯು ಉಡುಪಿ ಜಿಲ್ಲೆಯ ಬ್ರಹ್ಮಾವರ ತಾಲ್ಲೂಕಿನಲ್ಲಿರುವ ಬ್ರಹ್ಮಾವರದಿಂದ ೧೨ ಕಿಮೀ ದೂರದಲ್ಲಿದೆ. ಈ ಹೆಸರು ಕನ್ನಡದಿಂದ 'ಮಂದ-ಆರತಿ'ಯಿಂದ ಬಂದಿದೆ 'ಮಂದ-ಆರತಿ' ಅಂದರೆ ಪವಿತ್ರ ಬೆಳಕು.
ದಂತಕಥೆ ಮತ್ತು ಕಥೆಗಳು
ಬಹಳ ಹಿಂದೆ ನಾಗಲೋಕವನ್ನು ಆಳುತ್ತಿದ್ದ ರಾಜ ಶಂಕಚೂಡ. ಇವರಿಗೆ ದೇವರತಿ, ನಾಗರತಿ, ಚಾರುರತಿ, ಮಂದಾರತಿ, ಮತ್ತು ನೀಲರತಿ ಎಂಬ ಐದು ಜನ ಹೆಣ್ಣು ಮಕ್ಕಳಿದ್ದರು. ಒಮ್ಮೆ ಅವರು ಶಿವನ ಮಗನಾದ ಸುಬ್ರಹ್ಮಣ್ಯ ಸ್ವಾಮಿಯನ್ನು ಮದುವೆಯಾಗುವ ಆಕಾಂಕ್ಷೆಯೊಂದಿಗೆ ಕೈಲಾಸಕ್ಕೆ ಹೋದರು. ಈ ಐದು ರಾಜಕುಮಾರಿಯರನ್ನು ನಂದಿ (ಶಿವ ಭಕ್ತ) ದಾರಿಯಲ್ಲಿ ತಡೆದು ನಿಲ್ಲಿಸಿ ಅವರನ್ನು ಹಾವುಗಳಾಗುವಂತೆ ಶಪಿಸಿದರು. ಶಂಕಚೂಡನ ಐದು ಜನ ಹೆಣ್ಣುಮಕ್ಕಳು ಶಾಪಗ್ರಸ್ತರಾದರು. ಕ್ಷಣಮಾತ್ರದಲ್ಲಿ ಅವರು ಹಾವುಗಳಾಗಿ ಮಾರ್ಪಾಡಾಗಿ ಭೂಮಿಗೆ ಬಿದ್ದರು. ಸಹ್ಯಾದ್ರಿ ಘಟ್ಟಗಳಲ್ಲಿ ಅಲೆದಾಡುತ್ತಿದ್ದ ವ್ಯಾಘ್ರಪಾದ ಮಹರ್ಷಿಗಳು ಕಾಡಿನ ದಹನದಲ್ಲಿ ಸಿಕ್ಕಿಬಿದ್ದ ಈ ಐದು ಹಾವುಗಳನ್ನು ನೋಡಿ ತಮ್ಮ ದಿವ್ಯದೃಷ್ಟಿಯಿಂದ ಅವುಗಳ ಬಗ್ಗೆ ಎಲ್ಲವನ್ನೂ ತಿಳಿದಾಗ ಅವರು ಐದು ರಾಜಕುಮಾರಿಯರಿಗೆ ರಾಜಮನೆತನದ ಒಬ್ಬ ವ್ಯಕ್ತಿಯು ಸರಿಯಾದ ಸಮಯದಲ್ಲಿ ತಮ್ಮ ಶಾಪವನ್ನು ತೊಡೆದುಹಾಕುತ್ತಾರೆ ಎಂದು ಹೇಳಿದರು.
ಈ ಮಧ್ಯೆ ಸಹ್ಯಾದ್ರಿ ಪರ್ವತಗಳಲ್ಲಿ ವೇಷ ಧರಿಸಿ ಅಲೆದಾಡುತ್ತಿದ್ದ ಆವಂತಿಯ ಮಹಾರಾಜ ದೇವವರ್ಮನು ಈ ಐದು ಹಾವುಗಳನ್ನು ನೋಡಿ ಅವುಗಳನ್ನು ಉಳಿಸಲು ನಿರ್ಧರಿಸಿದನು. ಅವನು ಹಾವುಗಳನ್ನು ಒಂದು ತುಂಡು ಬಟ್ಟೆಯಿಂದ ಸುತ್ತಿ ಪಶ್ಚಿಮದ ಕಡೆಗೆ ಪ್ರಯಾಣಿಸಲು ಪ್ರಾರಂಭಿಸಿದನು. ಹಾವುಗಳು ಬಟ್ಟೆಯ ಹೊದಿಕೆಯಿಂದ ಜಾರಿ ಪಕ್ಕದ ಗೆದ್ದಲಿನ ಗುಡ್ಡವನ್ನು ತಲುಪಿದವು.ಅವುಗಳಲ್ಲಿ "ಮಂದಾರತಿ" ಎಂದು ಕರೆಯುವ ಒಂದು ಹಾವು ಕಾಡಿನ ಒಂದು ಭಾಗವನ್ನು ತಲುಪಿತು. ಆ ಸ್ಥಳವು ನಂತರ "ಮಂದಾರ್ತಿ" ಎಂದು ಕರೆಯಲ್ಪಟ್ಟಿತು.
ನಾಗಕನ್ಯೆಯರು ರಾಜ ದೇವವರ್ಮನಿಗೆ ಕನಸಿನಲ್ಲಿ ಕಾಣಿಸಿಕೊಂಡರು. ದೇವವರ್ಮನಿಗೆ ಮಹಾರಾಜ ರಾಜಾದಿತ್ಯನ ಏಕೈಕ ರಾಜಕುಮಾರಿ ಜಲಜಾಕ್ಷಿಯು ಅಪಾಯದಲ್ಲಿದ್ದಾರೆ ಎಂದು ತಿಳಿಯುತ್ತದೆ. ದೇವವರ್ಮನು ತಕ್ಷಣವೇ ರಾಜಕುಮಾರಿಯನ್ನು ಅಪಾಯದಿಂದ ರಕ್ಷಿಸಿದನು.
ಹೇಮಾದ್ರಿಯ ಮಹಾರಾಜ ರಾಜಾದಿತ್ಯನು ಇದರಿಂದ ಬಹಳವಾಗಿ ಸಂತುಷ್ಟನಾಗಿ ತನ್ನ ಮಗಳು ಜಲಜಾಕ್ಷಿಯನ್ನು ದೇವವರ್ಮನಿಗೆ ಮದುವೆ ಮಾಡಿಕೊಟ್ಟು ಹೇಮಾದ್ರಿಯ ರಾಜನಾಗಿ ಪಟ್ಟಾಭಿಷೇಕ ಮಾಡಿದನು.
ಒಮ್ಮೆ ರಾಣಿ ಜಲಜಾಕ್ಷಿಯನ್ನು ಮಹಿಷ ರಾಕ್ಷಸನು ನೋಡಿದನು. ಅವನು ವ್ಯಾಘ್ರಪಾದಮುನಿ ಋಷಿಯ ಮತ್ತು ಥಾಮಸಿಕ ಸ್ವಭಾವದ ಕಿರಾತ ಮಹಿಳೆಯ ಸಂಯೋಗದಿಂದ ಜನಿಸಿದನು. ಕಾಮಪ್ರಚೋದಕನಾದ ಮಹಿಷ ತನ್ನ ದುಷ್ಟ ದೃಷ್ಟಿಯನ್ನು ರಾಣಿಯ ಮೇಲೆ ಹಾಕಿದನು. ಆಕೆಯನ್ನು ಮದುವೆಯಾಗುವ ಇಚ್ಛೆಯನ್ನು ವ್ಯಕ್ತಪಡಿಸಿದನು. ರಾಣಿಯು ಅವನ ಇಚ್ಛೆಯನ್ನು ವಿರೋಧಿಸಿದಾಗ ಅವನು ಕೋಪಗೊಂಡನು. ರಾಣಿಯನ್ನು ಬಲವಂತವಾಗಿ ವಶಪಡಿಸಿಕೊಳ್ಳಲು ಪ್ರಯತ್ನಿಸಿದನು. ಆದರೆ ಮಹಿಷ ಮಾಡಿದ ಪ್ರಯತ್ನಗಳೆಲ್ಲವೂ ಫಲಿಸಲಿಲ್ಲ. ತೀವ್ರವಾಗಿ ನೊಂದು ದುಃಖಿತಳಾದ ರಾಣಿ ಜಲಜಾಕ್ಷಿಯು ತನ್ನ ಅರಮನೆಗೆ ಹೋಗಿ ತನ್ನ ಪತಿ ದೇವವರ್ಮನಿಗೆ ಕಥೆಯನ್ನು ಹೇಳಿದಳು. ನಂತರ ಇಬ್ಬರೂ ಸುದೇವಮುನಿಯ ಆಶ್ರಮದಲ್ಲಿ ಆಶ್ರಯ ಪಡೆಯಲು ನಿರ್ಧರಿಸಿದರು. ಆಗ ಮಹಿಷನು ರಾಜ ದಂಪತಿಗಳಿಗೆ ಆಶ್ರಯ ನೀಡಿದ್ದಕ್ಕಾಗಿ ಮುನಿಯ ಮೇಲೆ ಕೋಪಗೊಂಡನು ಮತ್ತು ಅವರ ಆಶ್ರಮದ ಮೇಲೆ ಆಕ್ರಮಣ ಮಾಡಲು "ಮಹೋದರ" ಎಂಬ ರಾಕ್ಷಸನನ್ನು ಕಳುಹಿಸಿದನು.
ಋಷಿ ಸುದೇವಮುನಿಯು ಅಲೌಕಿಕ ಶಕ್ತಿಯನ್ನು ಹೊಂದಿದ್ದ ಮಹಾನ್ ತಪಸ್ವಿ. ಅವರು ತಮ್ಮ ಆಶ್ರಮವನ್ನು ಮತ್ತು ರಾಜ ದಂಪತಿಗಳನ್ನು ಮಹೋದರದಿಂದ ರಕ್ಷಿಸಲು ತಾಯಿ ದುರ್ಗೆಯನ್ನು ಪ್ರಾರ್ಥಿಸಿದರು. ಇದ್ದಕ್ಕಿದ್ದಂತೆ ಒಂದು ದೊಡ್ಡ ಗೆದ್ದಲಿನ ಬೆಟ್ಟವು ರಾಕ್ಷಸನ ಮುಂದೆ ಕಾಣಿಸಿಕೊಂಡಿತು ಮತ್ತು ಅವನು ಬಳಸಿದ ಎಲ್ಲಾ ಆಯುಧಗಳನ್ನು ನುಂಗಿತು.
ಅಂತಿಮವಾಗಿ ರಾಕ್ಷಸ ಮಹಿಷನು ಮಹಾಮಾತೆ ದುರ್ಗೆಗೆ ಶರಣಾದನು. ಪೂಜಿಸಿ "ಕೆಂಡ ಸೇವೆ" ಮಾಡುವ ಭಕ್ತರಿಗೆ ಸಾಕಷ್ಟು ಪ್ರತಿಫಲವನ್ನು ನೀಡಬೇಕು ಎಂಬ ವರವನ್ನು ಕೇಳಿದನು. ನಂತರ ಮಹಿಷನು ತನ್ನ ಆತ್ಮವನ್ನು ತಾಯಿಯ ಪಾದದಲ್ಲಿ ಇಟ್ಟನು.
ಋಷಿ ಸುದೇವ ಮತ್ತು ರಾಜ ದಂಪತಿಗಳು ತೀವ್ರ ಭಕ್ತಿಯಿಂದ ದುರ್ಗಾದೇವಿಯನ್ನು ಪ್ರಾರ್ಥಿಸಿದರು. ಆಗ ತಾಯಿ ದುರ್ಗೆಯು ಮಂದಾರ್ತಿಯಲ್ಲಿ ತನ್ನ ಎಲ್ಲಾ ಶಕ್ತಿಯಿಂದ ವನ ದುರ್ಗೆಯಾಗಿ ಕಾಣಿಸಿಕೊಳ್ಳುವ ಭರವಸೆಯೊಂದಿಗೆ ಅವರನ್ನು ಆಶೀರ್ವದಿಸಿದಳು.
ನಂತರ ದೇವವರ್ಮನು ಕನಸಿನಲ್ಲಿ ಸುಬ್ರಹ್ಮಣ್ಯ ಸ್ವಾಮಿಯ ಮಾರ್ಗದರ್ಶನದಂತೆ ವಾರಾಹಿನದಿಯಲ್ಲಿ ದುರ್ಗೆಯ ವಿಗ್ರಹವನ್ನು ಕಂಡು ಅದನ್ನು ಭಕ್ತಿಯಿಂದ ಪ್ರತಿಷ್ಠಾಪಿಸಿದನು.
ದೇವತೆಯ ಬಗ್ಗೆ
ವನ ದುರ್ಗೆಯನ್ನು ಬಾರ್ಕೂರು ರಾಜವಂಶದವರು ಪೂಜಿಸುತ್ತಿದ್ದರು. ಆಗ ರಾಜವಂಶದಲ್ಲಿ ಯಾವುದೇ ಉತ್ಸವಗಳು, ಕಾರ್ಯಗಳು ಮಂದಾರ್ತಿಯ ವನದುರ್ಗೆಯ ಪೂಜೆ ಮಾಡುವ ಮೂಲಕ ಪ್ರಾರಂಭಿಸಲ್ಪಟ್ಟವು. ವನ ದುರ್ಗೆಯಂತೆ ವಿಗ್ರಹವು ಎರಡೂ ಕೈಗಳನ್ನು ಕೆಳಮುಖವಾಗಿ ತೋರಿಸಿದ್ದು ಇಂದಿನ ವಿಗ್ರಹಕ್ಕಿಂತ ಭಿನ್ನವಾಗಿ ಬಲಗೈಯು ವರದ ಹಸ್ತವನ್ನು ಸೂಚಿಸುತ್ತದೆ.
ದೇವಸ್ಥಾನದ ಹಿನ್ನಲೆ
೧೫೦೦ ವರ್ಷಗಳ ಹಿಂದೆ ಅರ್ಚಕ ಕುಟುಂಬಗಳ ತಲೆಮಾರುಗಳು ವನದುರ್ಗೆಯ ಕ್ಷೇತ್ರದಲ್ಲಿ ಆಗುತ್ತಿದ್ದ ಹಿಂಸಾತ್ಮಕ ತಪ್ಪುಗಳಿಗೆ ಶಿಕ್ಷೆಯಾಗಿ ನಾಶವಾಗುತ್ತಿದ್ದವು ಎಂದು ಹೇಳಲಾಗುತ್ತದೆ. ಈ ವಿದ್ಯಮಾನವು ಪ್ರತಿ ಪೀಳಿಗೆಯಲ್ಲಿ ಸಂಭವಿಸಿದೆ. ಅರ್ಚಕ ಕುಟುಂಬದಲ್ಲಿ ದೇಹವು ಉಳಿದಿಲ್ಲದಿದ್ದಾಗ ಬಾರ್ಕೂರಿನ ರಾಜನು ದೇವಾಲಯದ ಕಾರ್ಯಗಳನ್ನು ಕೈಗೊಳ್ಳಲು ಉಡುಪಿ ಜಿಲ್ಲೆಯ ಅಲೆವೂರಿನ ಒಂದು ತುಳು ಬ್ರಾಹ್ಮಣ ಕುಟುಂಬವನ್ನು ತಂದನು. ಈ ಕುಟುಂಬಗಳನ್ನು ಇಂದು ದೇವಾಲಯದ ಸುತ್ತಮುತ್ತಲ ಪ್ರದೇಶದಲ್ಲಿ ಕಾಣಬಹುದು.
೧೭ ಮತ್ತು ೧೮ ನೇ ಶತಮಾನದ ಕಾಲದಲ್ಲಿ ಅರ್ಚಕರ ಕುಟುಂಬಗಳಲ್ಲಿ ಎಲ್ಲಾ ಮಕ್ಕಳು ಸಾಯುತ್ತಿದ್ದರು ಎಂದು ದಾಖಲೆಗಳಲ್ಲಿ ಕಂಡುಬಂದಿದೆ. ಅವರಲ್ಲಿ ಒಬ್ಬರನ್ನು ಮಾತ್ರ ದಿನನಿತ್ಯದ ದೇವಾಲಯದ ಕೆಲಸಗಳನ್ನು ಮಾಡಲು ಬಿಡುತ್ತಾರೆ. ಈ ವಿದ್ಯಮಾನವು ಅರ್ಚಕ ಕುಟುಂಬದ ತಲೆಮಾರುಗಳಾದ್ಯಂತ ಸಂಭವಿಸಿದೆ. ೧೮ ನೇ ಶತಮಾನದಲ್ಲಿ ವನದುರ್ಗೆಯನ್ನು ದುರ್ಗಾಪರಮೇಶ್ವರಿಯನ್ನಾಗಿ ಪರಿವರ್ತಿಸಲು ಅರ್ಚಕರ ಗುಂಪುಗಳು ಪರಿಹಾರವನ್ನು ಕಂಡುಕೊಂಡರು. ಗುಪ್ತ ಲಿಪಿಗಳೊಂದಿಗೆ ದುರ್ಗಾಪರಮೇಶ್ವರಿಯನ್ನು ಮರಳಿ ವನ ದುರ್ಗೆಯಾಗಿ ಪರಿವರ್ತಿಸಲು ಸಹ ಸಾಧ್ಯವಿದೆ. ಇದು ವಿನಾಶವನ್ನು ಮರಳಿ ತರುತ್ತದೆ. ಈ ಪ್ರಕ್ರಿಯೆಯಲ್ಲಿ ವರದ ಹಸ್ತವನ್ನು ತೋರಿಸುವ ಒಂದು ಕೈಯಿಂದ ಹೊಸ ವಿಗ್ರಹವನ್ನು ಸ್ಥಾಪಿಸಲಾಯಿತು. ಎರಡೂ ಕೈಗಳನ್ನು ಕೆಳಗೆ ತೋರಿಸುತ್ತಿರುವ ಹಳೆಯ ವಿಗ್ರಹವು ವೀರಭದ್ರನ ಮುಂಭಾಗದ ತುಳಸಿಕಟ್ಟೆಯಲ್ಲಿ ಇತ್ತೀಚೆಗೆ ದೇವಾಲಯದ ಟ್ರಸ್ಟ್‌ನಿಂದ ನವೀಕರಣ ಮಾಡುವಾಗ ತೆಗೆದುಹಾಕಲ್ಪಟ್ಟಿತು.
೧೯ ನೇ ಶತಮಾನದ ಆರಂಭದವರೆಗೂ ದೇವಾಲಯವು ಬ್ರಾಹ್ಮಣ ಕುಟುಂಬಗಳ ಅಡಿಯಲ್ಲಿತ್ತು. ಬ್ರಿಟಿಷರ ಆಳ್ವಿಕೆಯಲ್ಲಿ ದೇವಾಲಯಗಳು ಬ್ರಿಟಿಷರಿಗೆ ತಿಳಿಯದಂತೆ ಸಭೆಗಳು ನಡೆಯುತ್ತಿದ್ದ ಜನರು ಸೇರುವ ಸ್ಥಳವಾಗಿತ್ತು. ಇದನ್ನು ತಡೆಗಟ್ಟಲು ಎಲ್ಲಾ ದೇವಾಲಯಗಳನ್ನು ಜಾತ್ಯತೀತವಾಗಿ ಮಾಡಲು ಮತ್ತು ಇತರ ಜಾತಿಗಳ ಜನರನ್ನು ದೇವಾಲಯದ ಟ್ರಸ್ಟ್‌ಗೆ ಸೇರಿಸಲು ಮಸೂದೆಯನ್ನು ಅಂಗೀಕರಿಸಲಾಯಿತು.
ಈ ದೇವಾಲಯವನ್ನು ಇಲ್ಲಿಯವರೆಗೆ ಮೂರು ಬಾರಿ ಜೀರ್ಣೋದ್ಧಾರ ಮಾಡಲಾಗಿದೆ. ಇತ್ತೀಚಿನ ನವೀಕರಣವನ್ನು ೧೯೫೬ ರಲ್ಲಿ ಮಾಡಲಾಯಿತು. ಈ ದಿನಾಂಕವನ್ನು ಇಂದಿಗೂ ದೇವಾಲಯದ ಕಂಬಗಳಲ್ಲಿ ಕಾಣಬಹುದು.
ಉತ್ಸವಗಳು
ದೇವಾಲಯದಲ್ಲಿ ಒಂಬತ್ತು ದಿನಗಳಂದು ನವದುರ್ಗೆಯರಿಗೆ ಪೂಜೆ, ಚಂಡಿಹೋಮದೊಂದಿಗೆ ನವರಾತ್ರಿಯನ್ನು ವಿಜೃಂಭಣೆಯಿಂದ ಆಚರಿಸುತ್ತಾರೆ. ಮಕರ ಮಾಸದಲ್ಲಿ ಐದು ದಿನಗಳ ಮಹೋತ್ಸವ ನಡೆಯುತ್ತದೆ. ಕುಂಭ ಮಾಸದ ವಾರ್ಷಿಕ ಜಾತ್ರೆಯು ಪ್ರಮುಖ ಹಬ್ಬವಾಗಿದ್ದು ಹಲವು ಸ್ಥಳಗಳಿಂದ ಸಹಸ್ರಾರು ಭಕ್ತರು ಆಗಮಿಸಿ ಸೇವೆಯನ್ನು ನೀಡುತ್ತಾರೆ. ಪ್ರತಿ ಶುಕ್ರವಾರ ನಡೆಯುವ ವೀರಭದ್ರ ಮತ್ತು ಕಲ್ಕುಡನ ದರ್ಶನವು ಭಕ್ತರನ್ನು ಸೆಳೆಯುತ್ತದೆ. ಹಾಯ್ಗುಳಿ ಮತ್ತು ಹುಲಿ ದೇವರ ಮುಂದೆ ಕೆಂಡ ಸೇವೆ (ಬೆಂಕಿಯ ಕೆಂಡದ ಮೇಲೆ ನಡೆಯುವುದು) ವಿವಾಹಿತ ಮಹಿಳೆಯ ಮಾಂಗಲ್ಯ ಭಾಗ್ಯವನ್ನು (ಗಂಡನ ದೀರ್ಘಾಯುಷ್ಯ) ಕಾಪಾಡಲು ಮಾಡುವ ಸೇವೆಯಾಗಿದೆ. ಮಂದಾರ್ತಿ ದೇವಸ್ಥಾನದ ಆವರಣದಲ್ಲಿ ನಡೆಯುವ ವಿವಿಧ ಸಾಂಸ್ಕೃತಿಕ, ಧಾರ್ಮಿಕ ಚಟುವಟಿಕೆಗಳು ಮತ್ತು ವಿಶೇಷವಾಗಿ ಯಕ್ಷಗಾನವು ಈ ಪ್ರದೇಶದ ಶ್ರೀಮಂತ ಸಂಪ್ರದಾಯಗಳನ್ನು ಮುಂದುವರೆಸುವಲ್ಲಿ ಜನರ ಸಮರ್ಪಣೆ ಮತ್ತು ಭಕ್ತಿಯನ್ನು ಪ್ರತಿಬಿಂಬಿಸುತ್ತದೆ.
ಯಕ್ಷಗಾನ
ಮಂದಾರ್ತಿ ಶ್ರೀ ದುರ್ಗಾಪರಮೇಶ್ವರಿ ದಶಾವತಾರ ಯಕ್ಷಗಾನ ಮೇಳದಲ್ಲಿ ಐದು ಮೇಳಗಳಿವೆ. ಯಕ್ಷಗಾನವು ಉಡುಪಿಜಿಲ್ಲೆಯಾದ್ಯಂತ ವಿವಿಧ ಕಡೆಗಳಲ್ಲಿ ವರ್ಷಪೂರ್ತಿ ಜರಗುತ್ತದೆ. ಯಕ್ಷಗಾನದಲ್ಲಿ ಸಂಪೂರ್ಣ ದೇವಿ ಮಹಾತ್ಮೆ, ಕ್ಷೇತ್ರ ಮಹಾತ್ಮೆ ಎಂಬ ಎರಡು ವಿಧಗಳಿವೆ. ಯಕ್ಷಗಾನವನ್ನು ಜೋಡು(ಎರಡು)ಮೇಳ, ಐದು ಮೇಳಗಳಾಗಿಯೂ ವಿಂಗಡಿಸಲಾಗುತ್ತದೆ. ಯಕ್ಷಗಾನವನ್ನು ಮನೆಯ ಅಕ್ಕ-ಪಕ್ಕದ ಪ್ರದೇಶಗಳಲ್ಲಿ ಅಥವಾ ದೇವಸ್ಥಾನದಲ್ಲಿ ನಡೆಸುವ ಮೂಲಕ ಸೇವೆಯನ್ನು ಪೂರ್ಣಗೊಳಿಸಲಾಗುವುದು.
ಉಲ್ಲೇಖಗಳು
<References />
ವರ್ಗ:ಕರ್ನಾಟಕದ ದೇವಸ್ಥಾನಗಳು ವರ್ಗ:ಹಿಂದೂ ದೇವಾಲಯಗಳು ವರ್ಗ:ಉಡುಪಿ ಜಿಲ್ಲೆಯ ಪ್ರವಾಸಿ ತಾಣಗಳು ವರ್ಗ:ಕರ್ನಾಟಕದ ದೇವಾಲಯಗಳು ವರ್ಗ:ದೇವಾಲಯಗಳು ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ ವರ್ಗ:ಉಡುಪಿ ಜಿಲ್ಲೆಯ ಪ್ರೇಕ್ಷಣೀಯ ಸ್ಥಳಗಳ ಕ್ಯೂಆರ್ ಕೋಡ್ ಯೋಜನೆ
ಇಜ್ಜೋಡು
ಇಜ್ಜೋಡು   ೨೦೧೦ ರ   ಕನ್ನಡ ನಾಟಕ ಚಿತ್ರವಾಗಿದ್ದು, ಎಂ.ಎಸ್.ಸತ್ಯು ಬರೆದು ನಿರ್ದೇಶಿಸಿದ್ದಾರೆ. ಮೀರಾ ಜಾಸ್ಮಿನ್ ಮತ್ತು ಅನಿರುದ್ಧ್ ಮುಖ್ಯ ಪಾತ್ರಗಳಲ್ಲಿ ನಟಿಸಿದ್ದಾರೆ. ಶ್ರೀವತ್ಸ, ನಾಗ್‍ಕಿರಣ್ ಮತ್ತು ಅರುಂಧತಿ ಜಾತಕರ ಪೋಷಕ ಪಾತ್ರಗಳಲ್ಲಿ ಕಾಣಿಸಿಕೊಂಡಿದ್ದಾರೆ. ವಿನಾಶಕಾರಿ ಸಾಂಕ್ರಾಮಿಕ ರೋಗದಿಂದ ಬಳಲುತ್ತಿರುವ ಜನರನ್ನು ಉಳಿಸಲು, ಹಳ್ಳಿ ದೇವತೆಯ ಬಲಿಪೀಠದ ಬಳಿ 'ಬಸವಿ' ಮಾಡಲ್ಪಟ್ಟ ಹುಡುಗಿಯೊಬ್ಬಳನ್ನು ಯುವ ಫೋಟೋ ಪತ್ರಕರ್ತ ಸಂಕ್ಷಿಪ್ತವಾಗಿ ಎದುರಿಸಿದ ಕಥೆಯಾಗಿದೆ. ಬಸವಿ ಎನ್ನುವುದು ದೇವದಾಸಿಯಂತೆಯೇ ಬಹಳ ಆರಾಧನೆಯಾಗಿದೆ. ಪ್ರಸ್ತುತ 'ದೇವದಾಸೀಸ್' ಸಾಮಾಜಿಕ ಕಳಂಕದಿಂದಾಗಿ ಸಾಮಾನ್ಯ ಲೈಂಗಿಕ ಕಾರ್ಯಕರ್ತೆಯಾಗಿದ್ದಾರೆ. ಅವರಲ್ಲಿ ಬಹಳಷ್ಟು ಮಂದಿ ಎಚ್‌ಐವಿ+ ಗೆ ಬಲಿಪಶುವಾಗಿದ್ದಾರೆ.
ಚಿತ್ರ ಪ್ರದರ್ಶನ
ಈ ಚಿತ್ರವು ೨೦೦೯ ರಲ್ಲಿ ಅಹಮದಾಬಾದ್ ಅಂತರರಾಷ್ಟ್ರೀಯ ಉತ್ಸವದಲ್ಲಿ ಪ್ರಥಮ ಪ್ರದರ್ಶನಗೊಂಡಿತು. ಇದು ಏಪ್ರಿಲ್ ೩೦, ೨೦೧೦ ರಂದು ನಾಟಕೀಯವಾಗಿ ಬಿಡುಗಡೆಯಾಯಿತು, ಅದರ ನಂತರ ಅದನ್ನು ನವೆಂಬರ್‌ನಲ್ಲಿ ಬೆಲಾರಸ್‌ನಲ್ಲಿ ನಡೆದ ಮಿನ್ಸ್ಕ್ ಅಂತರರಾಷ್ಟ್ರೀಯ ಚಲನಚಿತ್ರೋತ್ಸವದಲ್ಲಿ ಪ್ರದರ್ಶಿಸಲಾಯಿತು.
ಕಥಾ ಭಿತ್ತಿ
ಪ್ರಸಿದ್ಧ ಕನ್ನಡ ಬರಹಗಾರ ಅಜ್ಜಂಪೂರ ಸೀತಾರಾಮ ('ಆನಂದ') ಅವರ "ನಾನು ಕೊಂದ ಹುಡುಗಿ" ಕಥೆಯನ್ನು ಆಧರಿಸಿದೆ. ಕಥೆಯು ಆನಂದದಿಂದ ಪ್ರಾರಂಭವಾಗುತ್ತದೆ, ನಾಯಕ ಪ್ರಾಚೀನ ಸ್ಮಾರಕಗಳನ್ನು ಛಾಯಾಚಿತ್ರ ಮಾಡುವುದರಲ್ಲಿ ಮತ್ತು ಪ್ರಶ್ನಾತೀತವಾಗಿ ಹೋದ ವಿವಿಧ ಆಚರಣೆಗಳು ಮತ್ತು ಪದ್ಧತಿಗಳ ಬಗ್ಗೆ ಬರೆಯುವುದರಲ್ಲಿ ಪರಿಣತಿ ಹೊಂದಿದ್ದಾನೆ. ಕರ್ನಾಟಕದ ಯಾವುದೋ ದೂರದ ಪ್ರದೇಶದಲ್ಲಿ ಅವನು ವಾಸಿಸುತ್ತಿದ್ದ ಸಮಯದಲ್ಲಿ, ಹಳ್ಳಿ ಪಟೇಲ್‌ನ ಮಗಳಾದ 'ಚೆನ್ನಿ' ಎಂಬ ಹಳ್ಳಿಯ ಹುಡುಗಿಯ ವಿಚಿತ್ರ ಪ್ರಕರಣವನ್ನು ಅವನು ನೋಡುತ್ತಾನೆ ಮತ್ತು ಅವಳ ಅಸಾಮಾನ್ಯ ಜೀವನದಿಂದ ಗೀಳಾಗುತ್ತಾನೆ. ಅವಳ ಬಗ್ಗೆ ಹೆಚ್ಚಿನ ಮಾಹಿತಿಯನ್ನು ಹುಡುಕಲು ಪ್ರಯತ್ನಿಸುವಾಗ ಅವಳು ಕುರುಡು ನಂಬಿಕೆಯ ಬಲಿಪಶು ಎಂದು ಅವನು ಕಂಡುಕೊಳ್ಳುತ್ತಾನೆ. 'ಬಸವಿ' ಆಗಿರುವುದರಿಂದ ಅವಳು ಯಾವುದೇ ಅತಿಥಿಯನ್ನು ತನ್ನ ಮನೆಗೆ ದೇವರ ಆಗಮನವೆಂದು ಪರಿಗಣಿಸಬೇಕು. ಹೀಗೆ ಅವಳು ಅವನಿಗೆ ಜೀವನದ ಎಲ್ಲಾ ಸೌಕರ್ಯಗಳನ್ನು ನೀಡುತ್ತಾಳೆ ಮತ್ತು ಅವನಿಗೆ ಸಾಧ್ಯವಿರುವ ಎಲ್ಲ ರೀತಿಯಲ್ಲಿ ಸೇವೆ ಸಲ್ಲಿಸುತ್ತಾಳೆ. ನಗರ ಪರಿಸರಕ್ಕೆ ಸೇರಿದ ಆನಂದನಿಗೆ ಇದು ದೊಡ್ಡ ಆಘಾತವಾಗುತ್ತದೆ. ಅವಳ ನೋವಿನ ಬದುಕಿನ ದಾರಿಯ ಹೊರತಾಗಿಯೂ ಅವನು ಅವಳನ್ನು ಬಳಸುವುದನ್ನು ವಿರೋಧಿಸುತ್ತಾನೆ. ಈ ದುರದೃಷ್ಟಕರ ಹುಡುಗಿಯೊಂದಿಗೆ ಏನೂ ಮಾಡಬಾರದು ಮತ್ತು ಆ ಶಾಪಗ್ರಸ್ತ ಮನೆಯಲ್ಲಿ ಉಳಿಯಬಾರದು ಎಂದು ಯುದ್ಧದ ಸಮಯದಲ್ಲಿ ಅತ್ಯಂತ ಅನಿರೀಕ್ಷಿತ ಘಟನೆಗಳಿಗೆ ಬಲಿಯಾದ ಒಬ್ಬ ಹುಚ್ಚು ಸೈನಿಕನಿಂದ ಅವನಿಗೆ ಎಚ್ಚರಿಕೆ ನೀಡಲಾಗುತ್ತದೆ. ಕೆಟ್ಟ ಯುದ್ಧದಲ್ಲಿ ಸೈನಿಕರು ಸತ್ತರು. ಅವನ ಯುವ ಮತ್ತು ಒಂಟಿಯಾದ ಹೆಂಡತಿ ಮರುಮದುವೆಯಾಗುತ್ತಾಳೆ. ಆದರೆ ಅಸ್ಪಷ್ಟ ದಿನದಂದು ಹಲವು ತಿಂಗಳುಗಳ ನಂತರ ಸೈನಿಕನು ತನ್ನ ಹೆಂಡತಿ ಗರ್ಭಿಣಿಯಾಗಿದ್ದಾಳೆಂದು ತಿಳಿದು ಆಕೆಯನ್ನು ಹುಡುಕಲು ಹಿಂದಿರುಗುತ್ತಾನೆ. ಆಕೆ ಇನ್ನೊಬ್ಬ ಪುರುಷನನ್ನು ಮದುವೆಯಾಗಿರುತ್ತಾಳೆ. ಅವನು ತನ್ನ ಮಾನಸಿಕ ಸಮತೋಲನವನ್ನು ಕಳೆದುಕೊಳ್ಳುತ್ತಾನೆ. ಮತ್ತು ತನ್ನ ಮಾನಸಿಕ ನೋವನ್ನು ಮರೆಮಾಚಲು ಹಳ್ಳಿಯ ಸುತ್ತ ಸುತ್ತುತ್ತಾನೆ. ಅವನು ಪಟೇಲರ ಮನೆಯಲ್ಲಿ ಉಳಿಯಲು ಬಂದಾಗ ಎಚ್ಚರಿಕೆ ನೀಡುತ್ತಾರೆ. ತನ್ನ ಏಕೈಕ ಮಗಳನ್ನು ಹಳ್ಳಿ ದೇವತೆಯ ಬಲಿಪೀಠದಲ್ಲಿ ತ್ಯಾಗ ಮಾಡಿದ ಮೂರ್ಖ ಪಟೇಲನನ್ನು ಅವನು ತುಂಬಾ ಟೀಕಿಸುತ್ತಾನೆ. ಸಾಂಕ್ರಾಮಿಕ ಮತ್ತು ಯುದ್ಧಗಳು ಪ್ರಕೃತಿಯಲ್ಲಿ ಸಮಾನತೆಯನ್ನು ಹೋಲುತ್ತವೆ. ಸಾಂಕ್ರಾಮಿಕ ರೋಗದಲ್ಲಿ ಕೆಲವರು ಸಾಯುತ್ತಾರೆ ಮತ್ತು ಅನೇಕರು ಬದುಕುಳಿಯುತ್ತಾರೆ. ಕೊನೆಗೆ ಸಾಂಕ್ರಾಮಿಕ ರೋಗ ಕಣ್ಮರೆಯಾಗುತ್ತದೆ. ಯುದ್ಧದಲ್ಲಿ ಇಬ್ಬರು ನೆರೆಹೊರೆಯವರು ದೇಶಕ್ಕೆ ಸೇವೆ ಸಲ್ಲಿಸುತ್ತಿರುವಾಗ ಕೆಲವರು ಸಾಯುತ್ತಾರೆ, ಕೆಲವು ಶತ್ರುಗಳು ತಮ್ಮ ಮನೆಯ ಜಮೀನುಗಳಿಗಾಗಿ ಸಾಯುತ್ತಾರೆ. ಯುದ್ಧವು ಕೊನೆಗೊಳ್ಳುತ್ತದೆ ಮತ್ತು ಜನರು ಶಾಂತಿಯಿಂದ ಬದುಕುತ್ತಾರೆ. ಆನಂದನು ಹುಚ್ಚು ಸೈನಿಕನ ಎಚ್ಚರಿಕೆಯನ್ನು ಗಂಭೀರವಾಗಿ ಪರಿಗಣಿಸುವುದಿಲ್ಲ. ಈ ದುರದೃಷ್ಟಕರ ಹುಡುಗಿಯೊಂದಿಗೆ ಅವನಿಗೆ ಏನೂ ಸಂಬಂಧವಿಲ್ಲ ಎಂದು ಅವನು ಬಯಸುತ್ತಾನೆ.
ಬಾಹ್ಯ ಲಿಂಕ್‌ಗಳು
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ಪ್ರೋಜೆಕ್ಟ್ ಟೈಗರ್-೨ ವರ್ಗ:ಪ್ರೋಜೆಕ್ಟ್ ಟೈಗರ್-೨ ಸ್ಪರ್ಧೆಗಾಗಿ ವಿಸ್ತರಿಸಿದ ಲೇಖನ ವರ್ಗ:ವರ್ಷ-೨೦೧೦ ಕನ್ನಡಚಿತ್ರಗಳು
ದಕ್ಷಿಣ ಗಂಗೋತ್ರಿ
ದಕ್ಷಿಣ ಗಂಗೋತ್ರಿಯು ಅಂಟಾರ್ಟಿಕಾದಲ್ಲಿನ ಭಾರತೀಯ ಕಾರ್ಯಕ್ರಮದ ಅಡಿಯಲ್ಲಿ ಅಂಟಾರ್ಟಿಕಾದಲ್ಲಿ ಸ್ಥಾಪಿಸಲ್ಪಟ್ಟ ಭಾರತದ ಮೊಟ್ಟಮೊದಲ ವೈಜ್ಞಾನಿಕ ಕಾರ್ಯಸ್ಥಾನ. ಇದು ದಕ್ಷಿಣ ಧ್ರುವದಿಂದ ಸುಮಾರು ೨೫೦೦ ಕಿ.ಮೀ.(೧೬೦೦ ಮೈಲಿ) ದೂರದಲ್ಲಿದೆ.
೧೯೮೩-೮೪ರಲ್ಲಿ ಭಾರತವು ಅಂಟಾರ್ಟಿಕಾಕ್ಕೆ ಕೈಗೊಂಡ ಮೂರನೆ ಸಂಶೋಧನಾ ಯಾತ್ರೆಯಲ್ಲಿ ಈ ಕಾರ್ಯಸ್ಥಾನವು ಸ್ಥಾಪಿಸಲ್ಪಟ್ಟಿತು. ಮೊದಲನೆ ಬಾರಿಗೆ ಭಾರತದ ತಂಡವೊಂದು ವೈಜ್ಞಾನಿಕ ಕಾರ್ಯಗಳನ್ನು ನಿರ್ವಹಿಸುವ ಉದ್ದೇಶದಿಂದ ಅಂಟಾರ್ಟಿಕಾದಲ್ಲಿ ಚಳಿಗಾಲವನ್ನು ಕಳೆದಿತ್ತು. ೮೧ ಜನರನ್ನೊಳಗೊಂಡ ತಂಡವು ಎಂಟು ವಾರಗಳಲ್ಲಿ ಈ ಕಾರ್ಯಸ್ಥಾನದ ನಿರ್ಮಾಣವನ್ನು ಪೂರ್ಣಗೊಳಿಸಿತು. ೧೯೮೪ರ ಜನವರಿಯ ಕೊನೆಯಲ್ಲಿ ಭಾರತೀಯ ಸೇನೆಯ ಸಹಾಯದೊಂದಿಗೆ ಕಾರ್ಯಸ್ಥಾನದ ನಿರ್ಮಾಣವು ಪೂರ್ಣಗೊಂಡು ಭಾರತದ ಗಣರಾಜ್ಯೋತ್ಸವವನ್ನು ಸೋವಿಯಟ್ ಮತ್ತು ಪೂರ್ವ ಜರ್ಮನಿಯ ತಂಡಗಳೊಂದಿಗೆ ಆಚರಿಸಲಾಯಿತು.
ವಿವರ
ಸಂಪೂರ್ಣ ಸ್ವದೇಶಿ ಉಪಕರಣಗಳಿಂದ ನಿರ್ಮಿತ, ಸೌರ ಶಕ್ತಿ ಚಾಲಿತ ಮಾನವರಹಿತ ಕಾರ್ಯಸ್ಥಾನ ಇದಾಗಿತ್ತು. ಸಂಶೋಧಿತ ಮಾಹಿತಿಯನ್ನು ದಾಖಲಿಸುವ ಸಲುವಾಗಿ ಕಾರ್ಯಸ್ಥಾನವನ್ನು ಸಂಪೂರ್ಣ ಗಣಕೀಕರಿಸಲಾಗಿತ್ತು. ಶಾಶ್ವತ ಕಾರ್ಯಸ್ಥಾನವನ್ನಾಗಿ ನೆಲೆಗೊಳಿಸುವ ಉದ್ದೇಶದಿಂದ ಇದನ್ನು ಅಣಿಗೊಳಿಸಿದ ಮರಮುಟ್ಟನ್ನು ಬಳಸಿ ಕಟ್ಟಲಾಗಿತ್ತು. ಕಾರ್ಯಸ್ಥಾನವು Inmarsat ಸಂವಹನಾ ಘಟಕ ಹಾಗು ಬಾನುಲಿ ಕೇಂದ್ರವನ್ನೊಳಗೊಂಡಿತ್ತು.
ಕಾರ್ಯಸ್ಥಾನವನ್ನು ಘಟಕ ‘ಎ’ ಮತ್ತು ಘಟಕ ‘ಬಿ’ ಎಂದು ಎರಡು ಭಾಗಗಳಾಗಿ ವಿಂಗಡಿಸಲಾಗಿತ್ತು. ಜೆನರೇಟರ್(ವಿದ್ಯುದುತ್ಪಾದಕ)ಗಳು, ಇಂಧನ ಕೋಠಿ ಮತ್ತು ಕಾರ್ಯಾಗಾರಗಳನ್ನು ಘಟಕ ‘ಎ’ ಒಳಗೊಂಡಿತ್ತು. ಪ್ರಯೋಗಾಲಯಗಳು, ಬಾನುಲಿ ಕೋಣೆಗಳು ಹಾಗು ಇತರೆ ಸೌಲಭ್ಯಗಳು ಘಟಕ ‘ಬಿ’ನಲ್ಲಿ ಇದ್ದವು.
ಸೌರಶಕ್ತಿಯಿಂದ ಕಾರ್ಯನಿರ್ವಹಿಸುವ ಸ್ವಯಂಚಾಲಿತ ಹವಾಮಾನ ದಾಖಲಾತಿ ಕೇಂದ್ರವನ್ನೂ ದಕ್ಷಿಣ ಗಂಗೋತ್ರಿಯಲ್ಲಿ ನೆಲೆಗೊಳಿಸಲಾಗಿತ್ತು. ಇದನ್ನು ಹೊರತುಪಡಿಸಿ, ಅಂಟಾರ್ಟಿಕಾದಲ್ಲಿನ ಬಾನುಲಿ ತರಂಗಗಳನ್ನು ತಪಾಸಣೆಮಾಡಲು ಕಾರ್ಯಸ್ಥಾನವನ್ನು ಬಳಸಲಾಗಿತ್ತು. ಭೌತಿಕ ಸಾಗರಗ್ರಹಣದ ದಾಖಲಾತಿ, ಸುತ್ತಮುತ್ತಲಿನ ಸಿಹಿನೀರ ಸರೋವರಗಳ ಅಧ್ಯಯನ, ಅಲ್ಲಿನ ನೆಲ ಮತ್ತು ನೀರಿನ ಜೈವಿಕ ಗುಣಲಕ್ಷಣಗಳ ದಾಖಲಾತಿ, ನೀರ್ಗಲ್ಲುಗಳ ಹಾಗು ಭೂ-ಅಯಸ್ಕಾಂತತ್ವದ ಅಧ್ಯಯನ ಇವು ದಕ್ಷಿಣ ಗಂಗೋತ್ರಿಯ ಇತರೆ ಕೆಲಸಗಳಾಗಿದ್ದವು.
೧೯೮೪ರಲ್ಲಿ ಕಾರ್ಯಸ್ಥಾನದಿಂದ ೨ ಕಿ.ಮೀ. ದೂರದಲ್ಲಿ ರನ್ ವೇ ಒಂದನ್ನು ಗುರುತಿಸಲಾಯಿತು. ಇದರೊಂದಿಗೆ ದಕ್ಷಿಣ ಗಂಗೋತ್ರಿಯ ಬಗೆಗಿನ ೨೦೦೦ ಅಂಚೆ ಲಕೋಟೆಗಳನ್ನು ಪರಿಚಯಿಸಲಾಯಿತು. ಮುಂದೆ ಇದೇ ವರ್ಷದಲ್ಲಿ ಹತ್ತಿರದ ಗುಡ್ಡದ ಮೇಲೆ “ಫೀಲ್ಡ್ ಸ್ಟೇಶನ್” ಅನ್ನು ಸ್ಥಾಪಿಸಿ, ಭಾರತದ ಭೂಭಾಗದೊಂದಿಗೆ ನಿರಂತರ ಉಪಗ್ರಹ ಸಂಪರ್ಕಹೊಂದಲು ಸಾಧ್ಯವಾಯಿತು.
೧೯೮೫ರಲ್ಲಿ ಸ್ವಯಂಚಾಲಿತ ಛಾಯಾಚಿತ್ರ ಕಳಿಸುವ-ಪಡೆಯುವ ಉಪಕರಣ, ಪವನ ಶಕ್ತಿ ಹಾಗು ಸೌರ ಶಕ್ತಿಯನ್ನು ಉತ್ಪಾದಿಸುವ ಸಾಧ್ಯಾಸಾಧ್ಯತೆಗಳನ್ನು ತಿಳಿಯಲು ಗಾಳಿಯ ವೇಗ ಮತ್ತು ಸೂರ್ಯನ ಬೆಳಕಿನ ಸಾಂದ್ರತೆಯನ್ನಳೆಯುವ ಉಪಕರಣಗಳನ್ನು ಸ್ಥಾಪಿಸಲಾಯಿತು. ೨೦೦೦ ಅಂಚೆ ಲಕೋಟೆಗಳನ್ನೂ ಹಿಂಪಡೆಯಲಾಯಿತು. ರಕ್ಷಣಾ ಸಂಶೋಧನೆ ಮತ್ತು ಅಭಿವೃದ್ಧಿ ಸಂಸ್ಥೆ ಅಭಿವೃದ್ಧಿಪಡಿಸಿದ ಉಗ್ರಾಣವನ್ನು ಹಿಮವಾಹನಗಳನ್ನು ನಿಲ್ಲಿಸಲು ಮತ್ತು ದುರಸ್ತಿ ಕಾರ್ಯಾಗಾರವನ್ನೂ ಸ್ಥಾಪಿಸಲಾಯಿತು. ಭಾರತೀಯ ನೌಕಾಪಡೆಯ ಸಹಾಯದಿಂದ ನಿಸ್ತಂತು ಸಂವಹನಾ ವ್ಯವಸ್ಥೆಯನ್ನು ಸ್ಥಾಪಿಸಲಾಯಿತು.
ಎಂ. ಎಸ್. ಕೆ. ಪ್ರಭು
ಮಂದಗೆರೆ ಸೀತಾರಾಮಯ್ಯ ಕೇಶವ ಪ್ರಭು (ಜುಲೈ ೧೫, ೧೯೩೮ - ಜನವರಿ ೨೫, ೨೦೦೦) ಕನ್ನಡ ಸಾಹಿತ್ಯ ಲೋಕದಲ್ಲಿ '''ಎಂ. ಎಸ್. ಕೆ. ಪ್ರಭು''' ಎಂದೇ ಚಿರಪರಿಚಿತರು. ಅವರು ಗ್ರೀಕ್‌ ನಾಟಕಗಳಿಂದ ಭಾರತದ ಜಾನಪದ ಸಾಹಿತ್ಯದವರೆಗೆ, ವಿಜ್ಞಾನ ಲೇಖನಗಳಿಂದ ಉಪನಿಷತ್ತಿನವರೆಗೆ, ಅಸಂಗತ ನಾಟಕಗಳಿಂದ ನವೋದಯ ಕಾವ್ಯದವರೆಗೆ ಬಹುವಿಸ್ತಾರವಾದ ವ್ಯಾಸಂಗದಿಂದ ಬಹುಶ್ರುತರೆನಿಸಿದ್ದವರು.
ದಕ್ಷಿಣ ಗಂಗೋತ್ರಿ
ಪೂರೈಕೆ ಕಾರ್ಯಸ್ಥಾನವಾಗಿ ಮಾರ್ಪಾಡು ಮತ್ತು ಬದಲಾವಣೆ
೧೯೮೮-೮೯ರಲ್ಲಿ ಅಂಟಾರ್ಕ್ಟಿಕದ ಸಂಪೂರ್ಣ ಹಿಮಾವೃತವಾದ ದಕ್ಷಿಣ ಗಂಗೋತ್ರಿಯನ್ನು ತೊರೆದು ಮೈತ್ರಿ ಎಂಬ ಕಾರ್ಯಸ್ಥಾನವನ್ನು ಪ್ರಸ್ತುತ ಜಾಗದಿಂದ ೯೦ ಕಿ.ಮೀ. ದೂರದ ಹಿತಕರ ಹವಾಮಾನ ವಲಯದಲ್ಲಿ ಸ್ಥಾಪಿಸಿ ೧೯೯೦ ಕಾರ್ಯಾರಂಭಿಸಲಾಯಿತು. ೧೯೯೦ರ ಫೆಬ್ರವರಿ ೨೫ರಂದು ದಕ್ಷಿಣ ಗಂಗೋತ್ರಿಯಲ್ಲಿ ಕಾರ್ಯಸ್ಥಗಿತಗೊಳಿಸಿ. ಮುಂದೆ ಅದನ್ನು ಸರಬರಾಜು ಕೇಂದ್ರವನ್ನಾಗಿ ಮಾರ್ಪಡಿಸಲಾಯಿತು.
೧೯೯೧ರಲ್ಲಿ ಅಂಟಾರ್ಟಿಕಾಕ್ಕೆ ಬಂದಿಳಿದ, ಹನ್ನೊಂದನೇ ವೈಜ್ಞಾನಿಕ ಯಾತ್ರಾತಂಡವು ದಕ್ಷಿಣ ಗಂಗೋತ್ರಿ, ಮೈತ್ರಿ ಮತ್ತು ಪೇಯರ್ ಗಳಲ್ಲಿ ಸಂವೇದಿಗಳನ್ನು ಬಳಸಿಕೊಂಡು ಏಕಕಾಲಕ್ಕೆ ಭೂ-ಅಯಸ್ಕಾಂತತ್ವದ ಅಧ್ಯಯನ ನಡೆಸಲಾಯಿತು.
ಎಂ. ಎಸ್. ಕೆ. ಪ್ರಭು
ಜೀವನ
ಎಂ. ಎಸ್. ಕೆ. ಪ್ರಭು ಅವರು ೧೯೩೮ರ ಜುಲೈ ೧೫ರಂದು ಮಂಡ್ಯ ಜಿಲ್ಲೆಯ ಕೃಷ್ಣರಾಜ ಪೇಟೆ ತಾಲ್ಲೂಕಿನ ಮಂದಗೆರೆ ಎಂಬ ಗ್ರಾಮದಲ್ಲಿ ಜನಿಸಿದರು. ಅವರು ಸಾಹಿತ್ಯಲೋಕದಲ್ಲಿ ಎಂ. ಎಸ್. ಕೆ. ಪ್ರಭು ಎಂದೇ ಪ್ರಸಿದ್ಧರು. ತಂದೆ ಸೀತಾರಾಮಯ್ಯನವರು ಮತ್ತು ತಾಯಿ ಸೀತಮ್ಮನವರು. ಪ್ರಭು ಅವರ ಪ್ರಾಥಮಿಕ ಶಿಕ್ಷಣ ಮಂದಗೆರೆ ಹಾಗೂ ಹೊಳೆನರಸೀಪುರಗಳಲ್ಲಿ ನಡೆಯಿತು. ಪ್ರೌಢಶಿಕ್ಷಣವನ್ನು ಮೈಸೂರಿನಲ್ಲಿ ಪಡೆದ ಅವರು ಮುಂದೆ, ಮೈಸೂರು ವಿಶ್ವವಿದ್ಯಾನಿಲಯದಿಂದ ಅರ್ಥಶಾಸ್ತ್ರದಲ್ಲಿ ಮೊದಲ ದರ್ಜೆಯಲ್ಲಿ ಸ್ನಾತಕೋತ್ತರ  ಪದವಿಯನ್ನು ಪಡೆದರು. ಪ್ರಭುರವರು ಮೊದಲು ಉದ್ಯೋಗಕ್ಕೆ ಸೇರಿದ್ದು ಬೆಂಗಳೂರಿನ ಅಕೌಂಟೆಂಟ್‌ ಜನರಲ್‌ರವರ ಕಚೇರಿಯಲ್ಲಿ. ಅಲ್ಲಿ 1961ರಿಂದ 1977ರ ವರ್ಷದವರೆಗೆ ಅಲ್ಲಿ ಕಾರ್ಯನಿರ್ವಹಿಸಿದ ಪ್ರಭು ಅವರು ಮುಂದೆ ಯು.ಪಿ.ಎಸ್‌.ಸಿ ಪರೀಕ್ಷೆಯಲ್ಲಿ ತೇರ್ಗಡೆಯಾಗಿ ಆಕಾಶವಾಣಿಯಲ್ಲಿ ಕಾರ್ಯಕ್ರಮ ನಿರ್ವಹಣಾ ಅಧಿಕಾರಿಗಳಾಗಿ ಆಗಿ ಆಯ್ಕೆಗೊಂಡು ಭದ್ರಾವತಿ, ಧಾರವಾಡ, ಬೆಂಗಳೂರು ಕೇಂದ್ರಗಳಲ್ಲಿ ಕಾರ್ಯನಿರ್ವಹಿಸಿ ೧೯೯೬ರ ವರ್ಷದಲ್ಲಿ ಸೇವೆಯಿಂದ  ನಿವೃತ್ತಿ ಹೊಂದಿದರು. ಪ್ರಭು ಅವರು ತಮ್ಮ ತಂದೆ, ತಾತ, ಮುತ್ತಾತಂದಿರಿಂದ ಸಾಹಿತ್ಯ ಪ್ರೇರಣೆ ಪಡೆದರು. ಅವರ ತಾತನವರು ಸ್ವತಃ ಹಾಡುಗಳನ್ನು ರಚಿಸುತ್ತಿದ್ದರು. ತಂದೆಯವರು ಕುಮಾರವ್ಯಾಸಭಾರತದ ಪದ್ಯಗಳನ್ನು ಸುಶ್ರಾವ್ಯವಾಗಿ ಹಾಡುತ್ತಿದ್ದರು. ಇದೇ ಪ್ರವೃತ್ತಿಯನ್ನು ಮೈಗೂಡಿಕೊಂಡಿದ್ದ ಪ್ರಭು ಅವರು   ಚಿಕ್ಕಂದಿನಿಂದಿನಲ್ಲಿ  ಹಳ್ಳಿಯಲ್ಲಿ ಇಡೀ ರಾತ್ರಿ ನಡೆಯುತ್ತಿದ್ದ ನಾಟಕಗಳನ್ನು ನೋಡಿ  ತದ್ವತ್‌ ಅದೇ ರೀತಿ  ನಟಿಸಿ ತೋರಿಸುವ ಅಭಿನಯ ಚತುರತೆಯನ್ನು ಪಡೆದಿದ್ದರು. ಜೊತೆಗೆ ಅಗಾಧ ಸ್ಮರಣಶಕ್ತಿಯೂ ಅವರದ್ದಾಗಿತ್ತು.
ದಕ್ಷಿಣ ಗಂಗೋತ್ರಿ
ಪೂರೈಕೆ ಕಾರ್ಯಸ್ಥಾನವಾಗಿ ಮಾರ್ಪಾಡು ಮತ್ತು ಬದಲಾವಣೆ
೨೦೦೮ನೇ ಇಸವಿಯಲ್ಲಿ ಭಾರತವು ಆರ್ಕಟಿಕ್ ಮಹಾಸಾಗರದಲ್ಲಿ ತನ್ನ ಪ್ರಥಮ ಸಂಶೋಧನಾ ಕೇಂದ್ರ ಹಿಮಾದ್ರಿಯನ್ನು ಸ್ಥಾಪಿಸಿತು.
೨೦೧೨ರಲ್ಲಿ ಭಾರತವು ಅಂಟಾರ್ಟಿಕಾದಲ್ಲಿನ ತನ್ನ ಮೂರನೆ ಸಂಶೋಧನಾ ಕೇಂದ್ರ, ಭಾರತಿಯನ್ನು ಪರೀಕ್ಷಾರ್ಥ ಪ್ರಯೋಗಗಳಿಗಾಗಿ ಕಾರ್ಯಾರಂಭಿಸಿತು.
ಎಂ. ಎಸ್. ಕೆ. ಪ್ರಭು
ಭೈರಪ್ಪನವರ ಬರಹಗಳ ಪ್ರಥಮ ಓದುಗ
ಪ್ರಸಿದ್ಧ ಕಾದಂಬರಿಕಾರರಾದ ಎಸ್‌.ಎಲ್‌. ಭೈರಪ್ಪನವರು ಕರ್ನಾಟಕದಿಂದ ಹೊರಗಿರುವಾಗ ಇವರಿಗೂ ಕರ್ನಾಟಕಕ್ಕೂ ಬೌದ್ಧಿಕ ಕೊಂಡಿಯಾಗಿದ್ದವರು ಎಂ..ಎಸ್‌.ಕೆ.ಪ್ರಭುರವರು. ಅವರು ಭೈರಪ್ಪನವರ ಬರಹಗಳ ಮೊದಲ ಓದುಗರಾಗಿದ್ದರು. ಕರ್ನಾಟಕದಲ್ಲಿ ನಡೆಯುತ್ತಿದ್ದ ಸಾಹಿತ್ಯ ಮತ್ತು ಸಾಂಸ್ಕೃತಿಕ ಬೆಳವಣಿಗೆಗಳನ್ನು ಭೈರಪ್ಪನವರಿಗೆ ತಿಳಿಸುತ್ತಿದ್ದರು. “ಗುಜರಾತು ಮತ್ತು ದಿಲ್ಲಿಯಲ್ಲಿದ್ದಾಗ ಕನ್ನಡ ಸಾಹಿತ್ಯವನ್ನು ಚರ್ಚಿಸಲು ನನಗೆ ಬೇರೆ ಯಾರೂ ಇರಲಿಲ್ಲ. ಕರ್ನಾಟಕಕ್ಕೆ ಬರುವುದೆಂದರೆ ಪ್ರಭುವಿನೊಡನೆ ಚರ್ಚಿಸುವುದು, ಕೆಲ ದಿನಗಳನ್ನು ಕಳೆಯುವುದು ಮುಖ್ಯ ಉದ್ದೇಶವಾಗಿರುತ್ತಿತ್ತು. ನನ್ನ ತಲೆಯಲ್ಲಿ ಮೊಳಕೆಯೊಡೆಯುತ್ತಿದ್ದ ವಸ್ತುಗಳನ್ನು ಹೇಳುವುದರಿಂದ ಹಿಡಿದು ಎಷ್ಟೋ ಸಾಹಿತ್ಯ ಸಮಸ್ಯೆಗಳನ್ನು ಅವರೊಡನೆ ಚರ್ಚಿಸುತ್ತಿದ್ದೆ. ಸ್ವತಃ ಸೃಜನಶೀಲ ಪ್ರತಿಭೆ ಇರುವ ಅವರು ನನ್ನ ಕಥೆಯ ವಸ್ತು, ಪಾತ್ರಗಳ ಅಂತರಂಗವನ್ನು ಹೊಕ್ಕು ಅರಿತು ಸಲಹೆ ಸೂಚನೆಗಳನ್ನೂ ಕೊಡುತ್ತಿದ್ದರು” ಎಂದು ಭೈರಪ್ಪನವರು ತಮ್ಮ ಆತ್ಮ ವೃತ್ತಾಂತದ ‘ಭಿತ್ತಿ’ಯಲ್ಲಿ ಬರೆದಿದ್ದಾರೆ.
ದಕ್ಷಿಣ ಗಂಗೋತ್ರಿ
ಉಲ್ಲೇಖಗಳು
ವರ್ಗ:ಖಂಡಗಳು ವರ್ಗ:ಭೂಗೋಳ
ಬಾಹ್ಯ ಕೊಂಡಿಗಳು
ವರ್ಗ: ಅಂಟಾರ್ಟಿಕಾದಲ್ಲಿನ ಭಾರತೀಯ ಕಾರ್ಯಕ್ರಮ ವರ್ಗ: ಕ್ವೀನ್ ಮಾಡ್ ಲ್ಯಾಂಡ್‌ನ ಹೊರಠಾಣೆಗಳು ವರ್ಗ: ಪ್ರಿನ್ಸೆಸ್ ಆಸ್ಟ್ರಿಡ್ ಕೋಸ್ಟ್ ವರ್ಗ: ಅಂಟಾರ್ಟಿಕಾದಲ್ಲಿನ ಐತಿಹಾಸಿಕ ತಾಣಗಳು ಮತ್ತು ಸ್ಮಾರಕಗಳು ವರ್ಗ:ಅಂಟಾರ್ಟಿಕಾದ ೧೯೮೦ರ ವಸಾಹತುಗಳು ವರ್ಗ: ಅಂಟಾರ್ಟಿಕಾದ ೧೯೮೦ರ ನಿರ್ವಸಾಹತುಗಳು
ಎಂ. ಎಸ್. ಕೆ. ಪ್ರಭು
ಆಕಾಶವಾಣಿಯಲ್ಲಿ
ಆಕಾಶವಾಣಿಗೆ ಸೇರಿದ ನಂತರ ನಾಟಕ ಸ್ಪರ್ಧೆಯಲ್ಲಿ ಪ್ರಭು ಅವರ ‘ಕುರಿತೇಟು’ ನಾಟಕವು ‘ಸರ್ಟಿಫಿಕೇಟ್‌ ಆಫ್‌ ಮೆರಿಟ್‌’ ಗಳಿಸಿದ್ದರೆ, ಅವರು ಇಂಗ್ಲಿಷಿಗೆ ತರ್ಜುಮೆಗೊಳಿಸಿದ್ದ ಗಿರೀಶ್‌ ಕಾರ್ನಾಡರ ‘ಮಾನಿಷಾದ’ ನಾಟಕವು ಆಕಾಶವಾಣಿಯ ವಾರ್ಷಿಕ ಸ್ಪರ್ಧೆಯಲ್ಲಿ ಪ್ರವೇಶ ಪಡೆದಿತ್ತು. ಇದಲ್ಲದೆ ಅವರು ಹಲವಾರು ಶಬ್ಧ ಚಿತ್ರಗಳನ್ನೂ ನಿರ್ಮಿಸಿದ್ದು ಅವುಗಳಲ್ಲಿ ಐನ್‌ಸ್ಟೀನ್‌ರ ‘ಸಂಸಾರಾಲಯ’ ಮತ್ತು ‘ಅವತಾರ’ ಮುಖ್ಯವಾದವುಗಳು. ಸಂಸಾರಾಲಯದಲ್ಲಿ ‘ಕ್ವಾಂಟಮ್‌ ಫಿಸಿಕ್ಸ್’ನ ಮೂಲತತ್ವಗಳನ್ನು ಆಧಾರವಾಗಿಟ್ಟುಕೊಂಡು ನಾಲ್ಕನೆಯ ಆಯಾಮದ ಬಗೆಗೆ ಪರಿಶೋಧಿಸಿದರೆ, ಅವತಾರದಲ್ಲಿ ವಿಕಾಸವಾದದ ಭಾರತೀಯ ಕಲ್ಪನೆಯನ್ನು ಡಾರ್ವಿನ್‌ ಸಿದ್ಧಾಂತದೊಡನೆ ತೌಲನಿಕವಾಗಿ ವಿವೇಚಿಸುವ ಅಪರೂಪದ ಶಬ್ಧ ಚಿತ್ರಗಳನ್ನು ಅವರು ನಿರ್ಮಿಸಿದ್ದರು.
ಕಥೆಗಳು
ಪ್ರಭು ಅವರು ಆಗಾಗ್ಗೆ ಬರೆದ ಕಥೆಗಳನ್ನು ಸಂಕಲಿಸಿ ಹೊರತಂದ ಸಂಕಲನಗಳೆಂದರೆ ಬೆತ್ತಲೆ ಅರಸನ ರಾಜ ರಹಸ್ಯ (೧೯೮೧), ಮುಖಾಬಲೆ (೧೯೯೧), ವಿದೇಶಿಕತೆಗಳು (೧೯೯೭), ಮತ್ತು ಕಾಣೆಯಾದ ಟೋಪಿ. ಮೊದಲ ಕಥಾ ಸಂಕಲನದಲ್ಲಿ ಆರು ಕತೆಗಳಿದ್ದು ಅವರ ಪ್ರಾರಂಭದ ದಿನಗಳ ಕತೆಯಾಗಿದ್ದರೂ ಸಮರ್ಥ ಕತೆಗಳೆನಿಸಿವೆ. ಎರಡನೆಯದರಲ್ಲಿ ಪ್ರಬುದ್ಧತೆಯಿಂದ ಕೂಡಿದ ಹೊಸಹಾದಿಯ ಆರು ಕತೆಗಳಿದ್ದರೆ ಮೂರು ಮತ್ತು ನಾಲ್ಕನೆಯದು ರಷ್ಯನ್‌, ಜರ್ಮನ್‌, ಇಟಾಲಿಯನ್‌, ಮೆಕ್ಸಿಕನ್‌, ಜಪಾನ್‌ ಭಾಷೆಗಳಿಂದ ಅನುವಾದಿಸಿದ ಕತೆಗಳ ಸಂಕಲನಗಳು.
ನಾಟಕಗಳು
ನಾಟಕ ರಚನೆಯಲ್ಲಿ ವಿಶೇಷ ಒಲವಿನಿಂದ ಪ್ರಭು ಅವರು ಮೂಡಿಸಿದ ಮೂರು ನಾಟಕಗಳ ಸಂಕಲನ ‘ಬಕ’ ೧೯೭೭ರಲ್ಲಿ ಪ್ರಕಟಗೊಂಡಿತು. ಈ ಸಂಕಲನದಲ್ಲಿ ‘ಬಕ’ ನಾಟಕವೇ ಅಲ್ಲದೆ ಮತ್ತೆರಡು ನಾಟಕಗಳಾದ ‘ತಪ್ಪಿಸಿಕೊಂಡಿದ್ದಾರೆ’ ಮತ್ತು ‘ಕಡೇಗಲ್ಲಿ ಕಡೇಮನೆ’ ನಾಟಕಗಳಿವೆ. ಇವುಗಳಲ್ಲದೆ ಪ್ರಸಿದ್ಧ ನಾಟಕಕಾರ ಅಯನೆಸ್ಕೊವಿನ ‘ಲರ್ವಾಸ್‌ಮುರ್’ ನಾಟಕದ ರೂಪಾಂತರ ‘ಮಹಾಪ್ರಸ್ಥಾನ’ ೧೯೮೧ರಲ್ಲಿ ಮತ್ತು ರೋಮಿನ ದೊರೆ ಸಿಸಿರೋನ ಇತಿಹಾಸಕ್ಕೆ ಸಂಬಂಧಿಸಿದ ಘಟನೆಗಳ ಸುತ್ತ ರಚಿಸಿದ ನಾಟಕ ಸಿಸಿರೊ ೧೯೯೫ರಲ್ಲಿ ಪ್ರಕಟಗೊಂಡಿವೆ. ‘ಮುಸ್ಸಂಜೆಯಲ್ಲಿ ನಡೆದ ಘಟನೆಯು’ ಎಂಬ ನಾಟಕ ೧೯೭೪ರ ಕ್ಷಿತಿಜದ ಸಂಚಿಕೆಯಲ್ಲಿಯೂ ಮತ್ತು ‘ಶಬ್ದಕ್ಕಂಜಿದೊಡೆಂತಯ್ಯ’ ನಾಟಕವು ೧೯೭೭ರ ಕರ್ಮವೀರ ದೀಪಾವಳಿ ವಿಶೇಷಾಂಕದಲ್ಲಿಯೂ ಪ್ರಕಟಗೊಂಡಿದ್ದವು. ‘ಗುಲಾಮನ ಸ್ವಾತಂತ್ರ್ಯಯಾತ್ರೆ’, ಒಳ್ಳೆಯ ಸಮಯ ಮತ್ತು ಇತರ ನಾಟಕಗಳು ಪ್ರಭು ಅವರ ನಿಧನಾನಂತರದಲ್ಲಿ ೨೦೦೨ರ ವರ್ಷದಲ್ಲಿ ಪ್ರಕಟಗೊಂಡ ನಾಟಕಗಳು. ೧೯೮೫ರ ವರ್ಷದಲ್ಲಿ ಪ್ರಥಮ ವಿಶ್ವ ಕನ್ನಡ ಸಮ್ಮೇಳನದ ಸಂದರ್ಭದಲ್ಲಿ ಪ್ರಕಟಗೊಂಡ ಸಾಹಿತ್ಯಮಾಲೆಯಲ್ಲಿ ಚಂದ್ರಕಾಂತ ಕುಸನೂರರು ಸಂಪಾದಿಸಿರುವ ‘ಏಕಾಂಕ ನಾಟಕಗಳು’ ಕೃತಿಯಲ್ಲಿ ಪ್ರಭು ಅವರ ‘ಸಾರ್ವಜನಿಕ ರಸ್ತೆ ಅಲ್ಲ’ ನಾಟಕವು ಸೇರ್ಪಡೆಗೊಂಡಿದೆ.
ಬಹುಮಾನ, ಪ್ರಶಸ್ತಿಗಳು
‘ಬಕ’ ನಾಟಕಕ್ಕೆ ಕರ್ನಾಟಕ ಸಾಹಿತ್ಯ ಅಕಾಡಮಿಪ್ರಶಸ್ತಿ (೧೯೭೯) ಮತ್ತು ವರ್ಧಮಾನ ಉದಯೋನ್ಮುಖ ಪ್ರಶಸ್ತಿ(1982); ಸಿಸಿರೊ ನಾಟಕಕ್ಕೆ ಕರ್ನಾಟಕ ಸಾಹಿತ್ಯ ಅಕಾಡಮಿ ಪ್ರಶಸ್ತಿ (೧೯೯೫) ಮತ್ತು ಸಮತೆಂತೋ ನಾಟಕ ರಚನಾ ಸ್ಫರ್ಧೆಯಲ್ಲಿ ಮೂರನೆಯ ಬಹುಮಾನ, ‘ಕುರಿತೇಟು’ ನಾಟಕಕ್ಕೆ ಆಕಾಶವಾಣಿಯ ವಾರ್ಷಿಕ ಪ್ರಶಸ್ತಿ ಮುಂತಾದ ಹಲವಾರು ಬಹುಮಾನ, ಪ್ರಶಸ್ತಿ, ಗೌರವಗಳು ಎಂ. ಎಸ್. ಕೆ. ಪ್ರಭು ಅವರಿಗೆ ಸಂದಿವೆ. ಉಚ್ಚಮಟ್ಟದ ಬೌದ್ಧಿಕ ಸ್ತರದ ಚಿಂತನೆ, ಬರಹಗಳಿಗೆ  ಸಲ್ಲಬೇಕಿದ್ದ ಗೌರವ, ಪ್ರಶಸ್ತಿಗಳು ದೊರೆಯದಿದ್ದರೂ ಪ್ರಭು ಅವರು ಅದರ ಬಗ್ಗೆ ಎಂದೂ ತಲೆಕೆಡಿಸಿಕೊಂಡವರಲ್ಲ.
ವಿದಾಯ
ಹೆಚ್ಚು ಮಾತನಾಡದ ಸೃಜನಶೀಲ ವ್ಯಕ್ತಿತ್ವದ ಪ್ರಭುರವರು ಸಾಹಿತ್ಯಲೋಕದಿಂದ ಕಣ್ಮರೆಯಾದದ್ದು 2000ದ ಜನವರಿ 25ರಂದು ಈ ಲೋಕವನ್ನಗಲಿದರು.
ಮಾಹಿತಿ ಕೃಪೆ
ಕಣಜ
ಪ್ರಬಂಧ
ವರ್ಗ:ಕನ್ನಡ ಸಾಹಿತ್ಯ ಎಂ.ಎಸ್.ಕೆ.ಪ್ರಭು
೧೮೦೩
ವರ್ಷ ೧೮೦೩ (MDCCCIII) ಗ್ರೆಗೋರಿಯನ್ ಪಂಚಾಂಗದ ಶನಿವಾರ ಆರಂಭವಾದ ಸಾಮಾನ್ಯ ವರ್ಷವಾಗಿತ್ತು.
ಮರಣ
ವರ್ಗ:೧೮೦೩
ಭಾರತೀಯ ಭೂಸೇನೆಯ ಮುಖ್ಯಸ್ಥರು
ಇವನ್ನೂ ನೋಡಿರಿ
ವರ್ಗ: ಭಾರತೀಯ ಸೈನ್ಯ ವರ್ಗ: ರಕ್ಷಣಾಪಡೆಯ ಹುದ್ದೆಗಳು ವರ್ಗ: ರಕ್ಷಣಾಪಡೆಯ ಮುಖ್ಯಸ್ಥರು ವರ್ಗ: ಭಾರತೀಯ ರಕ್ಷಣಾಪಡೆಯ ಮುಖ್ಯಸ್ಥರು ವರ್ಗ: ಭಾರತೀಯ ಭೂಸೇನೆಯ ಮುಖ್ಯಸ್ಥರು ವರ್ಗ: ಭಾರತೀಯ ಭೂಸೇನೆ
ನೃತ್ಯಗ್ರಾಮ
ಈ ಗ್ರಾಮದ ಹಿಂದಿನ ವಾಸ್ತವಾಂಶಗಳು
ಈ ಗ್ರಾಮವು ಪ್ರಸಿದ್ಧ ಒಡಿಸ್ಸಿ ನೃತ್ಯಗಾರ್ತಿಯಾದ ಪ್ರೊತಿಮಾ ಬೇಡಿಯ ಪರಿಕಲ್ಪನೆಯಾಗಿದೆ. ಆಕೆಯು ನಾಟ್ಯಕ್ಕಾಗಿಯೇ ಮೀಸಲಾದ ಒಂದು ಹಳೆಯ ಗುರುಕುಲ ಮಾದರಿಯ ಗ್ರಾಮವನ್ನು ನಿರ್ಮಿಸಬೇಕು ಎಂಬ ಆಲೋಚನೆಯೆ ಸಾಕಾರವಾಗಿ ಈ ಗ್ರಾಮ ಜನ್ಮ ತಳೆಯಿತು. ಈ ನೃತ್ಯಗ್ರಾಮದಲ್ಲಿ ನೃತ್ಯತಂಡಗಳ ಮೇಳಗಳಿಗೆ ಪ್ರಸಿದ್ಧವಾಗಿದೆ. ಆದಾಗಿಯು ಇಲ್ಲಿನ ಪ್ರಾಕೃತಿಕ ವೈಭವ ಮತ್ತು ನೈಸರ್ಗಿಕ ಪರಿಕರಗಳ ಬಳಸಿ ನಿರ್ಮಿಸಲಾಗಿರುವ ಗ್ರಾಮದ ಸೌಂದರ್ಯವು ಮರೆಯಲಾಗದ ಅನುಭವ ಒದಗಿಸುತ್ತದೆ.
ನೃತ್ಯಗ್ರಾಮಕ್ಕೆ ಭೇಟಿ ನೀಡಿದಾಗ ನಿಮಗೆ ಅಲ್ಲಿನ ಹೆಸರುಘಟ್ಟ ಕೆರೆ ನೋಡುವ ಅವಕಾಶ ಸಿಗುತ್ತದೆ. ಇದು ನೃತ್ಯಗ್ರಾಮದಿಂದ ಐದು ಕಿಲೋ ಮೀಟರ್ ದೂರದಲ್ಲಿದೆ. ಈ ಕೆರೆಯು ಮಾನವ ನಿರ್ಮಿತ ಕೆರೆಯಾಗಿದ್ದು 1124 ಎಕರೆಯಷ್ಟು ವ್ಯಾಪಿಸಿದೆ. ಇದನ್ನು 1894ರಲ್ಲಿ ಕಟ್ಟಲಾಯಿತು.
ಉಲ್ಲೇಖಗಳು
ವರ್ಗ:ನೃತ್ಯ
ರಕ್ತದ ಗುಂಪನ್ನು ಕಂಡುಹಿಡಿಯುವ ವಿಧಾನ
ರಕ್ತದ ಗುಂಪನ್ನು ಕಂಡುಹಿಡಿಯುವ ವಿಧಾನ:
ಬೇಕಾಗುವ ಸಾಧನಗಳು: ಹೈಪೋಡರ್ಮಿಕ್ ಸೂಜಿಗಳು, 70% ಎಥನಾಲ್,ರಕ್ತದ ಎರಡು ಹನಿಗಳು, ಗಾಜಿನ ಸ್ಲೈಡ್ಗಳು,ಗಾಜಿನ ರಾಡ್, ಆಂಟಿಸೇರಾ ಎ ಮತ್ತು ಆಂಟಿಸೇರಾ ಬಿ.
ವಿಧಾನ:
1. ಪೆನ್ಸಿಲ್ ಬಳಸಿ ಗಾಜಿನ ಸ್ಲೈಡನ್ನು ಎರಡು ಭಾಗಕ್ಕೆ ವಿಂಗಡಿಸಿ.
2. ಒಂದು ಭಾಗದಲ್ಲಿ ಎ ಹಾಗೂ ಇನ್ನೊಂದು ಭಾಗದಲ್ಲಿ ಬಿ ಎಂದು ಬರೆಯಿರಿ.
3.ಈಗ ಕೈಯನ್ನು ಎಥನಾಲ್ನಿಂದ ಒರೆಸಿ ಹೈಪೋಡರ್ಮಿಕ್ ಸೂಜಿ ಬಳಸಿ ಎರಡು ಹನಿ ರಕ್ತ ತೆಗೆದು ಗಾಜಿನ ಸ್ಲೈಡಿನ ಎರಡು ಭಾಗದಲ್ಲೂ ಒಂದೊಂದು ಹನಿ ಹಾಕಿ.
4.ಒಂದು ಭಾಗಕ್ಕೆ ಆಂಟಿಸೇರಾ ಎ ಮತ್ತು ಇನ್ನೊಂದು ಭಾಗಕ್ಕೆ ಆಂಟಿಸೇರಾ ಬಿ ಹಾಕಿ ಗಾಜಿನ ರಾಡ್ ಉಪಯೋಗಿಸಿ ಅದನ್ನು ಮಿಕ್ಸ್ ಮಾಡಿ.
ಫಲಿತಾಂಶ: ಎ ಭಾಗ ಹಾಗೇ ಇದ್ದು ಬಿ ಭಾಗ ಗಟ್ಟಿಯಾದರೆ ರಕ್ತದ ಗುಂಪು "ಬಿ". ಎ ಭಾಗ ಗಟ್ಟಿಯಾಗಿ ಬಿ ಭಾಗ ಹಾಗೇ ಇದ್ದಲ್ಲಿ ರಕ್ತದ ಗುಂಪು "ಎ". ಎ ಹಾಗೂ ಬಿ ಎರಡೂ ಭಾಗಗಳೂ ಗಟ್ಟಿಯಾದಲ್ಲಿ ರಕ್ತದ ಗುಂಪು "ಎ.ಬಿ". ಎರಡೂ ಭಾಗಗಳು ಗಟ್ಟಿಯಾಗದಿದ್ದರೆ ರಕ್ತದ ಗುಂಪು "ಒ".
ವರ್ಗ:ಆರೋಗ್ಯ
ಅಯ್ಯಪ್ಪ
ಅಯ್ಯಪ್ಪನನ್ನು ಧರ್ಮಶಾಸ್ತಾ ಮತ್ತು ಮಣಿಕಂಠ ಎಂದೂ ಕರೆಯುತ್ತಾರೆ, ದಕ್ಷಿಣ ಭಾರತದಲ್ಲಿ ಜನಪ್ರಿಯವಾಗಿರುವ ಹಿಂದೂ ದೇವತೆ, ಅವನನ್ನು ಸಾಕಾರವಾಗಿ ಪರಿಗಣಿಸಲಾಗಿದೆ. ಧರ್ಮ, ಸತ್ಯ ಮತ್ತು ಸದಾಚಾರ ಮತ್ತು ಕೆಟ್ಟದ್ದನ್ನು ತೊಡೆದುಹಾಕಲು ಆಗಾಗ್ಗೆ ಕರೆಯುತ್ತಾರೆ. ಅಯ್ಯಪ್ಪನ ಮೇಲಿನ ಭಕ್ತಿಯು ದಕ್ಷಿಣ ಭಾರತದಲ್ಲಿ ಮೊದಲು ಪ್ರಚಲಿತದಲ್ಲಿದ್ದರೂ, ಅವನ ಜನಪ್ರಿಯತೆಯು ೨೦ ನೇ ಶತಮಾನದ ಉತ್ತರಾರ್ಧದಲ್ಲಿ ಮಾತ್ರ ಹೆಚ್ಚಾಯಿತು ಹಿಂದೂ ಧರ್ಮಶಾಸ್ತ್ರದ ಪ್ರಕಾರ, ಅವನು ಹರಿಹರ (ವಿಷ್ಣು ಮೋಹಿನಿ, ಮತ್ತು ಶಿವನ ಮಗ). ಅಯ್ಯಪ್ಪನನ್ನು ಅಯ್ಯಪ್ಪ, ಸಾಸ್ತಾವು, ಹರಿಹರಸುಧನ್, ಮಣಿಕಂದನ್, ಶಾಸ್ತಾ ಅಥವಾ ಧರ್ಮ ಶಾಸ್ತಾ ಮತ್ತು ಶಬರಿನಾಥ ಎಂದೂ ಕರೆಯಲಾಗುತ್ತದೆ. ಅಯ್ಯಪ್ಪನ ಪ್ರತಿಮಾಶಾಸ್ತ್ರವು ಅವನನ್ನು ಸುಂದರವಾದ ಬ್ರಹ್ಮಚಾರಿ (ಬ್ರಹ್ಮಾಚಾರ್ಯ) ಯೋಗವನ್ನು ಮಾಡುವ ದೇವತೆಯಾಗಿ ಮತ್ತು ಧರ್ಮ ಅವರ ಕೊರಳಲ್ಲಿ ಗಂಟೆಯನ್ನು ಧರಿಸಿರುವಂತೆ ಚಿತ್ರಿಸುತ್ತದೆ. ಭಾರತದ ಪಶ್ಚಿಮ ಘಟ್ಟಗಳಲ್ಲಿ ಜನಪ್ರಿಯವಾಗಿರುವ ಹಿಂದೂ ಸಂಪ್ರದಾಯದಲ್ಲಿ, ಆಕಾರವನ್ನು ಬದಲಾಯಿಸುವ ದುಷ್ಟ ಎಮ್ಮೆ ರಾಕ್ಷಸ ಮಹಿಷಿಯನ್ನು ಎದುರಿಸಲು ಮತ್ತು ಸೋಲಿಸಲು ಅವರು ಶಿವ ಮತ್ತು ವಿಷ್ಣುವಿನ ಶಕ್ತಿಗಳೊಂದಿಗೆ ಜನಿಸಿದರು. ಅವರು ರಾಜಮನೆತನದ ಮಕ್ಕಳಿಲ್ಲದ ದಂಪತಿಗಳಾದ ರಾಜಶೇಖರ ಪಾಂಡಿಯನ್ ಮತ್ತು ಕೋಪೆರುಂದೇವಿಯಿಂದ ಬೆಳೆದರು ಮತ್ತು ನೈತಿಕ ಮತ್ತು ಧಾರ್ವಿುಕ ಜೀವನದ ಯೋಧ ಯೋಗಿ ಆಗಿ ಬೆಳೆಯುತ್ತಾರೆ. ದಕ್ಷಿಣ ಭಾರತದ ಚಿತ್ರಣಗಳಲ್ಲಿ, ಅಯ್ಯಪ್ಪನ ಚಿತ್ರಗಳು ಅವನು ಹುಲಿಯ ಮೇಲೆ ಸವಾರಿ ಮಾಡುತ್ತಿರುವುದನ್ನು ತೋರಿಸುತ್ತವೆ, ಆದರೆ ಶ್ರೀಲಂಕಾ ನಂತಹ ಕೆಲವು ಸ್ಥಳಗಳಲ್ಲಿ ಅವನು ಬಿಳಿ ಆನೆಯ ಮೇಲೆ ಸವಾರಿ ಮಾಡುತ್ತಿರುವಂತೆ ತೋರಿಸಲಾಗಿದೆ. ಅಯ್ಯಪ್ಪನ ಜನಪ್ರಿಯತೆಯು ಭಾರತದ ಹಲವು ಭಾಗಗಳಲ್ಲಿ ಬೆಳೆದಿದೆ, ಮತ್ತು ಅತ್ಯಂತ ಪ್ರಮುಖವಾದ ಅಯ್ಯಪ್ಪನ ದೇವಾಲಯವು ಪತ್ತನಂತಿಟ್ಟ ಬೆಟ್ಟಗಳಲ್ಲಿ ನೆಲೆಸಿರುವ ಶಬರಿಮಲೆಯಲ್ಲಿದೆ. ದೇಗುಲವು ಪ್ರತಿವರ್ಷ ಡಿಸೆಂಬರ್ ಅಂತ್ಯದಲ್ಲಿ ಮತ್ತು ಜನವರಿಯ ಆರಂಭದಲ್ಲಿ ಲಕ್ಷಾಂತರ ಯಾತ್ರಾರ್ಥಿಗಳನ್ನು ಸ್ವೀಕರಿಸುತ್ತದೆ. ಅವರಲ್ಲಿ ಅನೇಕರು ವಾರಗಟ್ಟಲೆ ತಯಾರಿ ನಡೆಸುತ್ತಾರೆ ಮತ್ತು ನಂತರ ಬರಿಗಾಲಿನಲ್ಲಿ ಬೆಟ್ಟವನ್ನು ಏರುತ್ತಾರೆ. ಇದು ವಿಶ್ವದ ಅತಿದೊಡ್ಡ ಸಕ್ರಿಯ ಯಾತ್ರಾ ಸ್ಥಳಗಳಲ್ಲಿ ಒಂದಾಗಿದೆ.
ಹೆಸರುಗಳು ಮತ್ತು ಪ್ರತಿಮಾಶಾಸ್ತ್ರ
ಅಯ್ಯಪ್ಪನನ್ನು (ಕೆಲವೊಮ್ಮೆ ಅಯ್ಯಪ್ಪ ಅಥವಾ ಅಯ್ಯಪ್ಪನ್ ಎಂದು ಉಚ್ಚರಿಸಲಾಗುತ್ತದೆ) ಹೆಸರು "ಲಾರ್ಡ್ ಫಾದರ್" ಗೆ ಸಂಬಂಧಿಸಿರಬಹುದು. ಈ ಹೆಸರು ಅಕ್ಷರಶಃ "ಅಯ್ಯನ್" ಮತ್ತು "ಅಪ್ಪನ್" ಎರಡರಿಂದಲೂ "ತಂದೆ" ಎಂಬ ಅರ್ಥದಿಂದ ಬರಬಹುದು. ಮೂಲ ಹೆಸರುಗಳು "ಅಯ್ಯನ್" ಮತ್ತು "ಅಪ್ಪನ್" ಮೋಹಿನಿ (ಇಲ್ಲಿ ಮೋಹಿನಿಯನ್ನು ತಂದೆ ಎಂದು ಕರೆಯಲಾಗುತ್ತದೆ, ಅವಳು ವಿಷ್ಣು ದೇವರ ಸ್ತ್ರೀ ರೂಪವಾಗಿದೆ) ಮತ್ತು ಶಿವ ಕ್ರಮವಾಗಿ. ಆದಾಗ್ಯೂ, ಅಯ್ಯಪ್ಪ ಎಂಬ ಪದವು ಮಧ್ಯಕಾಲೀನ ಯುಗದ ದಕ್ಷಿಣ ಭಾರತದ ಆವೃತ್ತಿಗಳಲ್ಲಿ ಕಂಡುಬರುವುದಿಲ್ಲ. ಪುರಾಣಗಳು, ಅಯ್ಯಪ್ಪನಿಗೆ ಬೇರೆಡೆ ಬೇರುಗಳಿರಬಹುದು ಎಂಬ ಊಹೆಗೆ ವಿದ್ವಾಂಸರು ಕಾರಣರಾಗಿದ್ದಾರೆ. ಪರ್ಯಾಯ ಸಿದ್ಧಾಂತವು ಮಲಯಾಳಿ ಪದವಾದ ಅಚ್ಚನ್ ಮತ್ತು ತಮಿಳು ಪದ ಅಪ್ಪ ಅಂದರೆ "ತಂದೆ", ಅಯ್ಯಪ್ಪ"ಭಗವಂತ-ತಂದೆ" ಎಂದು ಅರ್ಥೈಸುತ್ತದೆ. ಪರ್ಯಾಯ ಪ್ರಸ್ತಾಪವನ್ನು ಅಯ್ಯಪ್ಪನ ಪರ್ಯಾಯ ಹೆಸರಿನಿಂದ ಬೆಂಬಲಿಸಲಾಗುತ್ತದೆ. ಸಾಸ್ತವ (ಸಾಸ್ತ, ಷಷ್ಟ, ಶಾಸ್ತ್ರ), ಇದು ವೈದಿಕ ಪದವಾಗಿದ್ದು, ಇದರ ಅರ್ಥ "ಶಿಕ್ಷಕ, ಮಾರ್ಗದರ್ಶಕ, ಭಗವಂತ, ಆಡಳಿತಗಾರ". ಹಿಂದೂ ದೇವರ ಅರ್ಥದಲ್ಲಿ "ಶಾಸ್ತ್ರಾ" ಮತ್ತು "ಧರ್ಮಶಾಸ್ತ್ರಾ" ಎಂಬ ಪದಗಳು ಪುರಾಣಗಳಲ್ಲಿ ಕಂಡುಬರುತ್ತವೆ.
ಅಯ್ಯಪ್ಪನನ್ನು "ಹರಿಹರಸುಧನ" ಎಂದೂ ಕರೆಯುತ್ತಾರೆ.' - ಅಂದರೆ "ಹರಿಹರ" ಅಥವಾ "ಹರಿ" ಮತ್ತು "ಹರ" ಗಳ ಸಮ್ಮಿಲನ ದೇವತೆ, ಅನುಕ್ರಮವಾಗಿ ವಿಷ್ಣು ಮತ್ತು ಶಿವನಿಂದ ನೀಡಲಾದ ಹೆಸರುಗಳು. ಅಮೂಲ್ಯವಾದ ಕಲ್ಲುಗಾಗಿ ಸಂಸ್ಕೃತದ ಮಣಿಯಿಂದ "ಮಣಿಕಂಠ" ಎಂದೂ ಕರೆಯುತ್ತಾರೆ. ಮತ್ತು ಕಾಂತ, ಕುತ್ತಿಗೆಗೆ ಸಂಸ್ಕೃತ. ಕೆಲವು ಪ್ರದೇಶಗಳಲ್ಲಿ, ಅಯ್ಯಪ್ಪ ಮತ್ತು ಅಯ್ಯನಾರ್ ಒಂದೇ ದೇವತೆಯೆಂದು ಪರಿಗಣಿಸಲಾಗುತ್ತದೆ, ಅವರ ಒಂದೇ ಮೂಲವನ್ನು ನೀಡಲಾಗಿದೆ. ಇತರರು ಅವನನ್ನು ವಿಭಿನ್ನವೆಂದು ಪರಿಗಣಿಸುತ್ತಾರೆ ಏಕೆಂದರೆ ಅವರ ಪೂಜಾ ವಿಧಾನಗಳು ಒಂದೇ ಆಗಿರುವುದಿಲ್ಲ.
ಅಯ್ಯಪ್ಪನು ಒಬ್ಬ ಯೋಧ ದೇವತೆ. ಅವರು ಧರ್ಮದ ಮೇಲಿನ ತಪಸ್ವಿ ಭಕ್ತಿಗಾಗಿ ಪೂಜ್ಯರಾಗಿದ್ದಾರೆ - ನೈತಿಕ ಮತ್ತು ಸರಿಯಾದ ಜೀವನ ವಿಧಾನ, ಶಕ್ತಿಯುತ ಆದರೆ ಅನೈತಿಕ, ನಿಂದನೀಯ ಮತ್ತು ಅನಿಯಂತ್ರಿತರನ್ನು ನಾಶಮಾಡಲು ತನ್ನ ಪ್ರತಿಭೆ ಮತ್ತು ಧೈರ್ಯಶಾಲಿ ಯೋಗದ ಯುದ್ಧ ಸಾಮರ್ಥ್ಯಗಳನ್ನು ನಿಯೋಜಿಸಲು ಸಿದ್ಧರಾಗಿರುತ್ತಾರೆ. ಅವನ ಪ್ರತಿಮಾಶಾಸ್ತ್ರವನ್ನು ಸಾಮಾನ್ಯವಾಗಿ ಅವನ ಎಡಗೈಯಲ್ಲಿ ಬಿಲ್ಲು ಮತ್ತು ಬಾಣವನ್ನು ಮೇಲಕ್ಕೆತ್ತಿ ತೋರಿಸಲಾಗುತ್ತದೆ, ಆದರೆ ಅವನ ಬಲಭಾಗದಲ್ಲಿ ಅವನು ತನ್ನ ಎಡ ತೊಡೆಯ ಉದ್ದಕ್ಕೂ ಕರ್ಣೀಯವಾಗಿ ಬಿಲ್ಲು ಅಥವಾ ಕತ್ತಿಯನ್ನು ಹಿಡಿದಿದ್ದಾನೆ. ಅಯ್ಯಪ್ಪನ ಇತರ ಚಿತ್ರಣಗಳು, ವಿಶೇಷವಾಗಿ ವರ್ಣಚಿತ್ರಗಳು, ಸಾಮಾನ್ಯವಾಗಿ ಅವನ ಕುತ್ತಿಗೆಗೆ ಗಂಟೆಯನ್ನು ಧರಿಸಿರುವ ಯೋಗದ ಭಂಗಿಯಲ್ಲಿ ತೋರಿಸುತ್ತವೆ. ಮತ್ತು ಕೆಲವೊಮ್ಮೆ ಹುಲಿ ಸವಾರಿ ತೋರಿಸಲಾಗಿದೆ.
ಅಯ್ಯಪ್ಪನ ದಂತಕಥೆಗಳು ಮತ್ತು ಪುರಾಣಗಳು ಇತರ ಹಿಂದೂ ದೇವರುಗಳು ಮತ್ತು ದೇವತೆಗಳಂತೆ ಪ್ರದೇಶದಾದ್ಯಂತ ಬದಲಾಗುತ್ತವೆ.ಇದು ಕಾಲಾನಂತರದಲ್ಲಿ ವಿಕಸನಗೊಂಡ ಮತ್ತು ಪುಷ್ಟೀಕರಿಸಿದ ಸಂಪ್ರದಾಯವನ್ನು ಪ್ರತಿಬಿಂಬಿಸುತ್ತದೆ. ಕೆಲವೊಮ್ಮೆ ಸಂಘರ್ಷದ ರೀತಿಯಲ್ಲಿ ಬಿಂಬಿಸುತ್ತದೆ. ಉದಾಹರಣೆಗೆ, ಶ್ರೀಭೂತನಾಥ ಪುರಾಣ ಪಠ್ಯವು ಅಯ್ಯಪ್ಪನನ್ನು ಹಿಂದೂ ದೇವತೆ ಹರಿಹರಪುತ್ರ, ಶಿವ ಮತ್ತು ಮೋಹಿನಿಯ ಪುತ್ರನ ಅವತಾರವಾಗಿ ಪ್ರಸ್ತುತಪಡಿಸುತ್ತದೆ. ಶಿವ ಮತ್ತು ಮೋಹಿನಿಯ ನಡುವಿನ ಈ ಪರಸ್ಪರ ಕ್ರಿಯೆಯನ್ನು ಭಾಗವತ ಪುರಾಣದಲ್ಲಿ ಉಲ್ಲೇಖಿಸಲಾಗಿದೆ. ಆದರೆ ಅಯ್ಯಪ್ಪನ ಬಗ್ಗೆ ಉಲ್ಲೇಖಿಸಲಾಗಿಲ್ಲ. ಮೌಖಿಕ ಸಂಪ್ರದಾಯದಲ್ಲಿ ಮಲಯಾಳಂ ಜಾನಪದ ಗೀತೆಗಳು ಪ್ರತಿನಿಧಿಸುವ ಪ್ರಕಾರ, ಅಯ್ಯಪ್ಪನನ್ನು ಪಂದಳ ಸಾಮ್ರಾಜ್ಯದ ಯೋಧ ನಾಯಕನಾಗಿ ಪ್ರಸ್ತುತಪಡಿಸಲಾಗುತ್ತದೆ. ಎಲಿಜಾ ಕೆಂಟ್ ಪ್ರಕಾರ, ಅಯ್ಯಪ್ಪ ಸಂಪ್ರದಾಯದಲ್ಲಿನ ದಂತಕಥೆಗಳು "ಕೃತಕವಾಗಿ ಮಿಶ್ರಣ ಮತ್ತು ಒಂದು ರೀತಿಯ ಕೊಲಾಜ್ ಆಗಿ ಜೋಡಿಸಲ್ಪಟ್ಟಿವೆ" ಎಂದು ತೋರುತ್ತದೆ. ರುತ್ ವನಿತಾ ಅವರು ಅಯ್ಯಪ್ಪನನ್ನು ಬಹುಶಃ ದ್ರಾವಿಡ ಬುಡಕಟ್ಟು ಜನಾಂಗದ ದೇವರು ಮತ್ತು ಶಿವ ಮತ್ತು ಮೋಹಿನಿಯ ಪರಸ್ಪರ ಕ್ರಿಯೆಯ ಪುರಾಣದ ಕಥೆಯ ಸಮ್ಮಿಳನದಿಂದ ಹೊರಹೊಮ್ಮಿದ್ದಾರೆ ಎಂದು ಸೂಚಿಸುತ್ತಾರೆ.
ಕೋರ್ ಸ್ಟೋರಿ
ಅಯ್ಯಪ್ಪನು ಹುಟ್ಟಿನ ಪಂದಳಂ ಸಾಮ್ರಾಜ್ಯವಿತ್ತು.ಆ ರಾಜಮನೆತನಕ್ಕೆ ಮಕ್ಕಳಿಲ್ಲ. ಒಂದು ದಿನ ಪಂದಳಂ ರಾಜನಿಗೆ ಕಾಡಿನಲ್ಲಿ ಗಂಡು ಮಗು ಸಿಕ್ಕಿತು. ಹುಡುಗನ ಬಗ್ಗೆ ವಿಚಾರಿಸಲು ರಾಜನು ಮಗುವನ್ನು ಕಾಡಿನಲ್ಲಿ ತಪಸ್ವಿಯ ಬಳಿಗೆ ಕರೆದೊಯ್ದನು. ತಪಸ್ವಿ ರಾಜನಿಗೆ ಮಗುವನ್ನು ಮನೆಗೆ ಕರೆದುಕೊಂಡು ಹೋಗಿ, ತನ್ನ ಸ್ವಂತ ಮಗನಂತೆ ಬೆಳೆಸಲು ಮತ್ತು ೧೨ ವರ್ಷಗಳಲ್ಲಿ ಮಗು ಯಾರೆಂದು ಕಂಡುಕೊಳ್ಳಲು ಸಲಹೆ ನೀಡಿದರು. ರಾಜಮನೆತನದವರು ಮಗುವಿಗೆ ಮಣಿಕಂಠ ಎಂದು ಹೆಸರಿಟ್ಟರು.
೧೨ ನೇ ವಯಸ್ಸಿನಲ್ಲಿ, ರಾಜನು ಮಣಿಕಂಠನನ್ನು ಉತ್ತರಾಧಿಕಾರಿಯಾಗಿ ("ಯುವರಾಜ") ಔಪಚಾರಿಕವಾಗಿ ಹೂಡಿಕೆ ಮಾಡಲು ಬಯಸಿದನು. ಆದರೆ, ದುಷ್ಟ ಮಂತ್ರಿಯ ಪ್ರಭಾವಕ್ಕೆ ಒಳಗಾದ ರಾಣಿ ವಿರೋಧಿಸಿದಳು. ತನ್ನ ಕಿರಿಯ ಜೈವಿಕ ಮಗು ಮಾತ್ರ ಮುಂದಿನ ರಾಜನಾಗಬೇಕು ಎಂದು ಮಂತ್ರಿ ರಾಣಿಗೆ ಸಲಹೆ ನೀಡಿದ್ದರು. ಕಿರಿಯ ಮಗುವು ಅಂಗವಿಕಲನಾಗಿದ್ದನು ಮತ್ತು ರಾಜನ ಕರ್ತವ್ಯಗಳನ್ನು ನಿರ್ವಹಿಸುವ ಸಾಮರ್ಥ್ಯದ ಕೊರತೆಯನ್ನು ಹೊಂದಿದ್ದನು.ದುಷ್ಟ ಮಂತ್ರಿ ಅವನನ್ನು ವಾಸ್ತವಿಕ ಆಡಳಿತಗಾರನನ್ನಾಗಿ ಮಾಡುತ್ತದೆ ಎಂದು ಭಾವಿಸಿದನು. ಮಂತ್ರಿಯು ರಾಣಿಯ ಮನವೊಲಿಸಿ ಅನಾರೋಗ್ಯದ ನೆಪ ಹೇಳಲು, ಅವಳ ಕಾಯಿಲೆಯನ್ನು ಗುಣಪಡಿಸಲು "ಹುಲಿಯ ಹಾಲು" ಕೇಳಲು ಮತ್ತು ಕಾಡಿನಿಂದ ಹಾಲನ್ನು ಪಡೆಯಲು ಮಣಿಕಂಠನನ್ನು ಕಳುಹಿಸಬೇಕೆಂದು ಒತ್ತಾಯಿಸಿದನು. ಆಗ ಮಣಿಕಂಠ ಸ್ವಯಂಸೇವಕರಾಗಿ ಕಾಡಿಗೆ ಹೋಗಿ ಹುಲಿಯ ಮೇಲೆ ಸವಾರಿ ಮಾಡುತ್ತಾ ಹಿಂತಿರುಗುತ್ತಾನೆ. ಮಣಿಕಂಠನ ವಿಶೇಷ ಸಾಮರ್ಥ್ಯವನ್ನು ಅರಿತುಕೊಂಡ ರಾಜನು ದತ್ತುಪುತ್ರನನ್ನು ದೈವಿಕ ಜೀವಿ ಎಂದು ಗುರುತಿಸುತ್ತಾನೆ. ಅವನಿಗೆ ದೇವಾಲಯವನ್ನು ಮಾಡಲು ನಿರ್ಧರಿಸುತ್ತಾನೆ. ಸ್ಥಳಕ್ಕಾಗಿ ಮಣಿಕಂಠ ಮೂವತ್ತು ಕಿಲೋಮೀಟರ್ ದೂರದಲ್ಲಿ ಬಾಣ ಬಿಡುತ್ತಾನೆ. ಚಿಕ್ಕ ಹುಡುಗ ಅಯ್ಯಪ್ಪನಾಗಿ ರೂಪಾಂತರಗೊಳ್ಳುತ್ತಾನೆ. ಬಾಣವು ಇಳಿದ ಸ್ಥಳವು ಈಗ ಅಯ್ಯಪ್ಪ ದೇಗುಲವಾಗಿದೆ. ಇದು ಮಕರ ಸಂಕ್ರಾಂತಿಯಂದು (ಸುಮಾರು ಜನವರಿ ೧೪) ಭೇಟಿಗಳಿಗೆ ವಿಶೇಷವಾಗಿ ಜನಪ್ರಿಯವಾಗಿರುವ ಪ್ರಮುಖ ಯಾತ್ರಾಸ್ಥಳವಾಗಿದೆ.
ಮಧ್ಯಕಾಲೀನ ವ್ಯಾಖ್ಯಾನಗಳು
ಮಧ್ಯಕಾಲೀನ ಯುಗದಲ್ಲಿ ಅಯ್ಯಪ್ಪನ ಕಥೆಗಳು ವಿಸ್ತಾರಗೊಂಡವು. ಒಂದು ಕಥೆಯು ೧ ನೇ ಮತ್ತು ೩ ನೇ ಶತಮಾನದ CE ನಡುವೆ ಬೇರುಗಳನ್ನು ಹೊಂದಿದೆ. ಅಲ್ಲಿ ಅಯ್ಯಪ್ಪನ್ ದರೋಡೆಕೋರರು ಮತ್ತು ಲೂಟಿ ಮಾಡುವ ದುಷ್ಕರ್ಮಿಗಳಂತಹ ಶತ್ರುಗಳಿಂದ ವ್ಯಾಪಾರಿಗಳು ಮತ್ತು ವ್ಯಾಪಾರಿಗಳನ್ನು ರಕ್ಷಿಸುವ ದೇವತೆಯಾಗಿ ವಿಕಸನಗೊಳ್ಳುತ್ತಾನೆ. ಅಯ್ಯಪ್ಪನನ್ನು ಮಿಲಿಟರಿ ಪ್ರತಿಭೆ ಎಂದು ಬಿಂಬಿಸಲಾಯಿತು. ಅವರ ದೇವಸ್ಥಾನ ಮತ್ತು ಸಂಪ್ರದಾಯವು ಹಿಂದೂ ಯೋಗಿ ಕೂಲಿ ಸೈನಿಕರನ್ನು ಪ್ರೇರೇಪಿಸಿತು. ಅವರು ದಕ್ಷಿಣ ಭಾರತದಲ್ಲಿನ ವ್ಯಾಪಾರ ಮಾರ್ಗಗಳನ್ನು ಅಪರಾಧಿಗಳು ಮತ್ತು ಲೂಟಿಕೋರರಿಂದ ರಕ್ಷಿಸಿದರು. ಧಾರ್ವಿುಕ ವ್ಯಾಪಾರ ಪದ್ಧತಿಗಳನ್ನು ಮರುಸ್ಥಾಪಿಸಿದರು.
ಒಂದು ಕಥೆಯಲ್ಲಿ, ಅಯ್ಯಪ್ಪನ್ ಒಬ್ಬ ಪಾದ್ರಿಯ ಮಗುವಿನಂತೆ ಚಿತ್ರಿಸಲಾಗಿದೆ. ಅವನ ತಂದೆಯನ್ನು ಭಯಂಕರ ದುಷ್ಕರ್ಮಿ ಉದಯನು ಹತ್ಯೆ ಮಾಡಿದ್ದಾನೆ. ದುಷ್ಕರ್ಮಿಯು ರಾಜಕುಮಾರಿಯನ್ನು ಅಪಹರಿಸುತ್ತಾನೆ. ಅಯ್ಯಪ್ಪನು ನಂತರ ಧೈರ್ಯದಿಂದ ರಕ್ಷಿಸುತ್ತಾನೆ, ದುಷ್ಟ ಉದಯನ ಮೇಲೆ ದಾಳಿ ಮಾಡಿ ಕೊಲ್ಲುತ್ತಾನೆ. ಈ ಕಥೆಯ ಇನ್ನೊಂದು ಆವೃತ್ತಿಯಲ್ಲಿ, ಪಂತಲಮ್‌ನ ದೊರೆಗಳು ಅಯ್ಯಪ್ಪನನ್ನು ಪಂತಲಮ್‌ನ ಆಡಳಿತಗಾರನಿಗೆ ಸಂಬಂಧಿಸಿರುವ ಪಾಂಟ್ಯ ದೊರೆಗಳಿಗೆ ಕೂಲಿಯಾಗಿ ಕಳುಹಿಸಿದರು. ಕಥೆಯ ಮತ್ತೊಂದು ಮಧ್ಯಕಾಲೀನ ಯುಗದ ಬದಲಾವಣೆಯಲ್ಲಿ, ಅಯ್ಯಪ್ಪನ್ ಮುಸ್ಲಿಂ ಯೋಧ ವಾವರ್‌ನೊಂದಿಗೆ ಉದಯನನ್ ವಿರುದ್ಧ ಮೈತ್ರಿ ಮಾಡಿಕೊಳ್ಳುತ್ತಾನೆ. ಕೆಲವು ಭಕ್ತರು ಅಯ್ಯಪ್ಪನ ದೇವಾಲಯಕ್ಕೆ ತೀರ್ಥಯಾತ್ರೆಯನ್ನು ಪ್ರಾರಂಭಿಸುವ ಮೊದಲು ಮಸೀದಿಯಲ್ಲಿ ಮತ್ತು ನಂತರ ಹಿಂದೂ ದೇವಾಲಯದಲ್ಲಿ ಪೂಜಿಸಲು ಆಧಾರವಾಗಿದೆ.
ಪಾಲ್ ಯಂಗರ್ ಪ್ರಕಾರ, ಪೂರಕ ದಂತಕಥೆಗಳು ಮಧ್ಯಕಾಲೀನ ಕಾಲದಲ್ಲಿ ಕಾಣಿಸಿಕೊಂಡವು. ಅದು ಇತರ ಹಿಂದೂ ದೇವತೆಗಳು ಮತ್ತು ಪುರಾಣಗಳನ್ನು ಅಯ್ಯಪ್ಪನ ಪರಂಪರೆಗೆ ಜೋಡಿಸುತ್ತದೆ.ಅಂತಹ ಒಂದು ಕಥೆಯು ಅಯ್ಯಪ್ಪನನ್ನು ಎಮ್ಮೆ-ರಾಕ್ಷಸ ಮಹಿಷಾಸುರ ಮತ್ತು ಎಮ್ಮೆ-ರಾಕ್ಷಸಿ ಮಹಿಷಾಸುರಿಗೆ ಲಿಂಕ್ ಮಾಡುತ್ತದೆ. ದೈವಿಕ ಜೀವಿಗಳು ದತ್ತ ಮತ್ತು ಲೀಲ ಮಾನವರಾಗಿ ಭೂಮಿಗೆ ಬಂದರು. ದತ್ತನು ದೈವಿಕ ಕ್ಷೇತ್ರಕ್ಕೆ ಮರಳಲು ಬಯಸಿದನು. ಆದರೆ ಲೀಲಾ ಭೂಮಿಯ ಮೇಲಿನ ತನ್ನ ಜೀವನವನ್ನು ಮತ್ತು ದತ್ತನ ಸಹವಾಸವನ್ನು ಆನಂದಿಸಿದಳು. ಅವಳು ಭೂಮಿಯ ಮೇಲೆ ಉಳಿಯಲು ಬಯಸಿದ್ದಳು. ದತ್ತನು ಕೋಪಗೊಂಡನು ಮತ್ತು ಅವಳನ್ನು ಮಹಿಷಿ ಅಥವಾ ನೀರಿನ ಎಮ್ಮೆ ರಾಕ್ಷಸನಾಗಲು ಶಪಿಸಿದನು. ಪ್ರತಿಯಾಗಿ ಲೀಲೆಯು ಅವನನ್ನು ಮಹಿಷ ಅಥವಾ ನೀರುಗಾಯಿ ರಾಕ್ಷಸನಾಗಲು ಶಪಿಸಿದಳು. ಅವರು ತಮ್ಮ ದುಷ್ಕೃತ್ಯಗಳಿಂದ ಭೂಮಿಯನ್ನು ಲೂಟಿ ಮಾಡಿದರು. ನೀರಿನ ರಾಕ್ಷಸ ಮಹಿಷಾಸುರನನ್ನು ದೇವತೆ ದುರ್ಗಾ ಕೊಲ್ಲಲಾಯಿತು, ಆದರೆ ಜಲ ರಾಕ್ಷಸ ಮಹಿಷಾಸುರಿಯನ್ನು ಅಯ್ಯಪ್ಪ ಕೊಂದರು, ದುಷ್ಟರ ಭಯವನ್ನು ಕೊನೆಗೊಳಿಸಿದರು ಮತ್ತು ಹಿಂದೆ ಶಾಪಗ್ರಸ್ತರಾಗಿದ್ದ ದೈವಿಕ ಲೀಲೆಯನ್ನು ಮುಕ್ತಗೊಳಿಸಿದರು. ಈ ದಂತಕಥೆಗಳು, ಕಿರಿಯ ರಾಜ್ಯಗಳು, ಶಿವ (ಶೈವಿಸಂ), ವಿಷ್ಣು (ವೈಷ್ಣವ) ಮತ್ತು ದೇವಿ (ಶಾಕ್ಟಿಸಂ) ಸುತ್ತಲಿನ ವಿವಿಧ ಹಿಂದೂ ಸಂಪ್ರದಾಯಗಳನ್ನು ಸಮನ್ವಯವಾಗಿ ಲಿಂಕ್ ಮಾಡಿ ಮತ್ತು ಸಂಯೋಜಿಸುತ್ತವೆ.
ದೇವಾಲಯಗಳು
ಕೇರಳ ದಲ್ಲಿ ಅನೇಕ ದೇವಾಲಯಗಳಿವೆ, ಅದರ ಪ್ರಧಾನ ದೇವರು ಅಯ್ಯಪ್ಪ, ಅವುಗಳಲ್ಲಿ ಅತ್ಯಂತ ಪ್ರಸಿದ್ಧವಾದದ್ದು ಶಬರಿಮಲೆ ದೇವಾಲಯ. ಪಡಿನೆಟ್ಟಂ ಪಾಡಿ ಕರುಪ್ಪನ್ ಅಯ್ಯಪ್ಪನ ದೇವಸ್ಥಾನದ ರಕ್ಷಕ. ನವೆಂಬರ್ ಮಧ್ಯದಿಂದ ಜನವರಿ ಮಧ್ಯದವರೆಗೆ ಮಂಡಲ ಋತುವಿನಲ್ಲಿ ಪ್ರತಿ ವರ್ಷ ಲಕ್ಷಾಂತರ ಪ್ರವಾಸಿಗರನ್ನು ಈ ದೇವಾಲಯ ಆಕರ್ಷಿಸುತ್ತದೆ. ಇತರ ಪ್ರಮುಖ ದೇವಾಲಯಗಳೆಂದರೆ ಕುಲತುಪುಳ ಶಾಸ್ತಾ ದೇವಾಲಯ, ಆರ್ಯಂಕಾವು ಶಾಸ್ತಾ ದೇವಾಲಯ, ಅಚನ್‌ಕೋವಿಲ್ ಶ್ರೀ ಧರ್ಮಶಾಸ್ತಾ ದೇವಾಲಯ, ಎರುಮೇಲಿ ಶ್ರೀ ಧರ್ಮಶಾಸ್ತಾ ದೇವಾಲಯ ಮತ್ತು ಪೊನ್ನಂಬಲಮೇಡು ದೇವಾಲಯಗಳು ಇವೆ.
ಅಯ್ಯಪ್ಪನ ದೇವಾಲಯಗಳು ಸಾಮಾನ್ಯವಾಗಿ ಅವನನ್ನು ಬ್ರಹ್ಮಚಾರಿ ಯೋಗಿ ಎಂದು ತೋರಿಸುತ್ತವೆ. ತಿರುವಾಂಕೂರು ಸಮೀಪದ ಅಚನ್‌ಕೋವಿಲ್ ಶ್ರೀ ಧರ್ಮಶಾಸ್ತಾ ದೇವಾಲಯದಂತಹ ಕೆಲವು ಪ್ರಮುಖ ದೇವಾಲಯಗಳು, ಆದಾಗ್ಯೂ, ಅವರು ಇಬ್ಬರು ಪತ್ನಿಯರಾದ ಪೂರ್ಣ ಮತ್ತು ಪುಷ್ಕಲಾ ಮತ್ತು ಮಗ ಸತ್ಯಕನೊಂದಿಗೆ ವ್ಯಕ್ತಿಯಾಗಿ ಚಿತ್ರಿಸಿದ್ದಾರೆ. ಕೆಲವು ಅಯ್ಯಪ್ಪನ ದೇವಾಲಯಗಳನ್ನು ವಿಷ್ಣುಪರಶುರಾಮ ಅವತಾರದಿಂದ ಸ್ಥಾಪಿಸಲಾಗಿದೆ ಎಂದು ನಂಬಲಾಗಿದೆ.
ಶಬರಿಮಲೆ
ಅಯ್ಯಪ್ಪನಿಗೆ ಕೇರಳದಲ್ಲಿ ಬೇರುಗಳಿವೆ, ಆದರೆ ದಕ್ಷಿಣ ಭಾರತದ ರಾಜ್ಯಗಳಲ್ಲಿನ ಹಿಂದೂಗಳಲ್ಲಿ ಅವರ ಪ್ರಭಾವ ಮತ್ತು ಜನಪ್ರಿಯತೆ ಬೆಳೆದಿದೆ. ಅವರ ಅನೇಕ ದೇವಾಲಯಗಳಲ್ಲಿ, ಅತ್ಯಂತ ಮಹತ್ವಪೂರ್ಣವಾದದ್ದು ಶಬರಿಮಲೆ (ಶಬರಿಮಲೈ ಎಂದು ಸಹ ಉಚ್ಚರಿಸಲಾಗುತ್ತದೆ), ಕೊಟ್ಟಾಯಂನ ಆಗ್ನೇಯಕ್ಕೆ ಪಂಬಾ ನದಿಯ ದಡದಲ್ಲಿರುವ ಪಶ್ಚಿಮ ಘಟ್ಟಗಳಲ್ಲಿ ಪಥನಂತಿಟ್ಟ ಜಿಲ್ಲೆಯ ಕಾಡುಗಳಲ್ಲಿ ಸ್ಥಾಪಿಸಲಾಗಿದೆ. ಇದು ಪ್ರಮುಖ ತೀರ್ಥಯಾತ್ರೆಯಾಗಿದ್ದು, ಪ್ರತಿ ವರ್ಷ ಲಕ್ಷಾಂತರ ಹಿಂದೂಗಳನ್ನು ವಿಶೇಷವಾಗಿ ಮಲಯಾಳಿ, ತಮಿಳು, ಕನ್ನಡ ಮತ್ತು ತೆಲುಗು ಪರಂಪರೆಯನ್ನು ಆಕರ್ಷಿಸುತ್ತದೆ.
ಅನೇಕರು ಸರಳ ಜೀವನ ನಡೆಸುವ ಮೂಲಕ, ಯೋಗಾಭ್ಯಾಸ, ಲೈಂಗಿಕತೆಯನ್ನು ತ್ಯಜಿಸುವುದು, ಸಸ್ಯಾಹಾರಿ ಆಹಾರವನ್ನು ಸೇವಿಸುವುದು ಅಥವಾ ಭಾಗಶಃ ಉಪವಾಸ ಮಾಡುವುದು, ಕಪ್ಪು ಅಥವಾ ನೀಲಿ ಅಥವಾ ಸಾಧು ಶೈಲಿಯ ಉಡುಪನ್ನು ನಲವತ್ತೊಂದು ದಿನಗಳವರೆಗೆ ಧರಿಸುವ ಮೂಲಕ ತಿಂಗಳುಗಳ ಮುಂಚೆಯೇ ಸಿದ್ಧತೆಗಳನ್ನು ಪ್ರಾರಂಭಿಸುತ್ತಾರೆ. ದೇಗುಲಕ್ಕೆ ಗುಂಪಾಗಿ ಚಾರಣ, ಗುಂಪು ಜಾತಿಯಂತಹ ಯಾವುದೇ ರೀತಿಯ ಸಾಮಾಜಿಕ ಅಥವಾ ಆರ್ಥಿಕ ತಾರತಮ್ಯವನ್ನು ಗುರುತಿಸುವುದಿಲ್ಲ ಮತ್ತು ಎಲ್ಲಾ ಭಕ್ತರು ಪರಸ್ಪರ ಸಮಾನವಾಗಿ ಸ್ವಾಗತಿಸುವ ಭ್ರಾತೃತ್ವವನ್ನು ರೂಪಿಸುತ್ತಾರೆ. ಚಾರಣದ ಸಮಯದಲ್ಲಿ ಯಾತ್ರಿಕರು ಒಬ್ಬರನ್ನೊಬ್ಬರು ಸ್ವಾಮಿಹೆಸರಿನಿಂದ ಕರೆಯುತ್ತಾರೆ. ಸುಮಾರು ೧೮ ಮೈಲುಗಳಷ್ಟು ಅವರ ಸುದೀರ್ಘ ನಡಿಗೆಯ ನಂತರ, ಅವರು ಪಂಬಾ ನದಿಯಲ್ಲಿ ಸ್ನಾನ ಮಾಡುತ್ತಾರೆ. ನಂತರ ಅವರು ಶಬರಿಮಲೆ ದೇಗುಲದಲ್ಲಿ ೧೮ ಮೆಟ್ಟಿಲುಗಳನ್ನು ಏರುತ್ತಾರೆ, ಪ್ರತಿಯೊಂದೂ ಧಾರ್ವಿುಕ ಮೌಲ್ಯವನ್ನು ಪ್ರತಿನಿಧಿಸುತ್ತದೆ (ನೀತಿಗಳು ಅಥವಾ ಆಂತರಿಕ ದೇವರುಗಳು). ದೇಗುಲದ ಅರ್ಚಕರು ಮತ್ತು ಭಕ್ತರು ಪಶ್ಚಿಮ ಘಟ್ಟಗಳ ಎಲ್ಲೆಡೆಯಿಂದ ಹೂವುಗಳನ್ನು ತಂದು ದೇಗುಲದ ಬಳಿ ಹರಡುತ್ತಾರೆ. ಎಲ್ಲಾ ಸಮಯದಲ್ಲಿ ಶ್ಲೋಕಗಳನ್ನು ಪಠಿಸುತ್ತಾರೆ.
ಮಾನವ ಸಂಚಾರವನ್ನು ವ್ಯವಸ್ಥಿತವಾಗಿಡಲು, ಅಯ್ಯಪ್ಪನ ಭಕ್ತರು ಕಾಯ್ದಿರಿಸುತ್ತಾರೆ ಮತ್ತು ೫೧ ದಿನಗಳ ತೀರ್ಥಯಾತ್ರೆಗಳಲ್ಲಿ ಒಂದರಿಂದ ತೀರ್ಥಯಾತ್ರೆಯ ದಿನವನ್ನು ನಿಗದಿಪಡಿಸುತ್ತಾರೆ ಮತ್ತು ಪ್ರತಿ ದಿನ ೧೦೦,೦೦೦ ಕ್ಕೂ ಹೆಚ್ಚು ಯಾತ್ರಿಕರು ನಡಿಗೆ ಮಾಡುತ್ತಾರೆ. ಮುಟ್ಟಿನ ವಯಸ್ಸಿನ (೧೦-೫೦ ವರ್ಷದೊಳಗಿನ) ಮಹಿಳೆಯರನ್ನು ೨೦೧೮ ರವರೆಗೆ ದೇವಸ್ಥಾನದಲ್ಲಿ ಕಟ್ಟುನಿಟ್ಟಾಗಿ ನಿಷೇಧಿಸಲಾಗಿದೆ. ಇದು ಭಗವಾನ್ ಅಯ್ಯಪ್ಪನ ಬ್ರಹ್ಮಚಾರಿ ದೇವತೆ ಎಂಬ ನಂಬಿಕೆಯ ಕಾರಣದಿಂದಾಗಿ ಹೇಳಲಾಗಿದೆ. ಭಾರತದ ಸರ್ವೋಚ್ಚ ನ್ಯಾಯಾಲಯವು ೨೮ ಸೆಪ್ಟೆಂಬರ್ ೨೦೧೮ ರಂದು ಮಹಿಳೆಯರನ್ನು ದೇವಾಲಯಕ್ಕೆ ಪ್ರವೇಶಿಸುವುದನ್ನು ನಿಷೇಧಿಸಲಾಗುವುದಿಲ್ಲ ಎಂದು ತೀರ್ಪು ನೀಡಿತು. ಇದು ಹಿಂಸಾತ್ಮಕ ಪ್ರತಿಭಟನೆಗೆ ಕಾರಣವಾಯಿತು.
ಭಕ್ತರು ತೀರ್ಥಯಾತ್ರೆಯ ದಿನದಂದು ಬೆಟ್ಟಗಳ ಮೇಲೆ ಮತ್ತು ಕಾಡಿನ ಮೂಲಕ ಸರಳವಾದ ಉಡುಪನ್ನು ಧರಿಸುತ್ತಾರೆ. ಅನೇಕರು ಬರಿಗಾಲಿನಲ್ಲಿ ಹೋಗುತ್ತಾರೆ, ಇರುಮುಡಿ (ಪ್ರಾದೇಶಿಕ ಹಿಂದೂ ಯೋಗಿಗಳಿಗೆ ಎರಡು ಕಂಪಾರ್ಟ್‌ಮೆಂಟ್‌ಗಳ ಸಣ್ಣ ಚೀಲವನ್ನು ಕೆಲವೊಮ್ಮೆ ತಲೆಯ ಮೇಲೆ ಹೊತ್ತೊಯ್ಯುವ ವಾಕಿಂಗ್ ಸ್ಟಿಕ್), ತುಳಸಿ ಧರಿಸುತ್ತಾರೆ. ಅವರ ಕುತ್ತಿಗೆಯ ಸುತ್ತ ಎಲೆಗಳು ಮತ್ತು ರುದ್ರಾಕ್ಷ ಮಣಿಗಳು (ವಿಷ್ಣು ಮತ್ತು ಶಿವನ ಸಾಂಕೇತಿಕತೆ) ಸಹ ಹಿಂದೂಗಳು ಚಾರಣ ಹಾದಿಯಲ್ಲಿ ಸೇರುತ್ತಾರೆ, ಹರ್ಷೋದ್ಗಾರ ಮತ್ತು ಅವರ ಪ್ರಯಾಣವನ್ನು ಪೂರ್ಣಗೊಳಿಸಲು ಸಹಾಯ ಮಾಡುತ್ತಾರೆ. ಅಯ್ಯಪ್ಪನ ಯಾತ್ರಿಕರಿಗೆ, ಇ. ವ್ಯಾಲೆಂಟೈನ್ ಡೇನಿಯಲ್ ಹೇಳುವಂತೆ, ತೀರ್ಥಯಾತ್ರೆಯು ಅವರ ಆಧ್ಯಾತ್ಮಿಕ ಪ್ರಯಾಣದ ಒಂದು ಭಾಗವಾಗಿದೆ.
ಇತರ ಧರ್ಮಗಳು
ಅವರನ್ನು ಕೇರಳದಲ್ಲಿ ಮುಸ್ಲಿಮರು ಪೂಜಿಸುತ್ತಾರೆ. ವಾವರ್ ಅವರೊಂದಿಗಿನ ಸ್ನೇಹದಿಂದಾಗಿ, ಈ ಪುರಾಣದಲ್ಲಿ, ಅಯ್ಯಪ್ಪನು ಹುಲಿ ಹಾಲು ಸಂಗ್ರಹಿಸಲು ಕಾಡಿನಲ್ಲಿ ಲೂಟಿ-ಚಾಲಿತ ದರೋಡೆಕೋರ  ವಾವರ್ ಅನ್ನು ಎದುರಿಸುತ್ತಾನೆ. ಅವರು ಹೋರಾಡುತ್ತಾರೆ. ಅಯ್ಯಪ್ಪನ್ ವಾವರ್ ಅನ್ನು ಸೋಲಿಸುತ್ತಾನೆ ಮತ್ತು ವಾವರ್ ತನ್ನ ಮಾರ್ಗವನ್ನು ಬದಲಾಯಿಸುತ್ತಾನೆ, ಇತರ ಕಡಲ್ಗಳ್ಳರು ಮತ್ತು ದರೋಡೆಕೋರರ ವಿರುದ್ಧ ಹೋರಾಡಲು ಸಹಾಯ ಮಾಡುವ ಅಯ್ಯಪ್ಪನ ವಿಶ್ವಾಸಾರ್ಹ ಲೆಫ್ಟಿನೆಂಟ್ ಆಗುತ್ತಾನೆ. ಮತ್ತೊಂದು ಆವೃತ್ತಿಯಲ್ಲಿ, ವಾವರ್ ಅಯ್ಯಪ್ಪನ್‌ನೊಂದಿಗೆ ಕೆಲಸ ಮಾಡುವ ಅರೇಬಿಯಾದ ಮುಸ್ಲಿಂ ಸಂತ ಎಂದು ಹೇಳಲಾಗಿದೆ.
ಜನಪ್ರಿಯ ಸಂಸ್ಕೃತಿ
ಅಯ್ಯಪ್ಪನ ಬಗ್ಗೆ ಹಲವಾರು ಭಾರತೀಯ ಚಲನಚಿತ್ರಗಳನ್ನು ನಿರ್ಮಿಸಲಾಗಿದೆ. ಅವುಗಳೆಂದರೆ:ಎಸ್. ಎಂ. ಶ್ರೀರಾಮುಲು ನಾಯ್ಡು ಅವರಿಂದ ಶಬರಿಮಲ ಅಯ್ಯಪ್ಪನ್ (೧೯೬೧) ,ಪಿ. ಸುಬ್ರಮಣ್ಯಂ ಅವರಿಂದ ಸ್ವಾಮಿ ಅಯ್ಯಪ್ಪನ್ (೧೯೭೫ ಚಲನಚಿತ್ರ), ಸರನಂ ಅಯ್ಯಪ್ಪ (೧೯೮೦) ,ದಶರಥನ್, ಅರುಲ್ ತಾರುಂ ಅಯ್ಯಪ್ಪನ್ (೧೯೮೭), ದಶರಥನ್, ಶಿವ ಪುತ್ರ ಸ್ವಾಮಿ ಅಯಪ್ಪ (೧೯೯೦) ಪಿ.ಎಸ್. ಮಣಿ, ಶಬರಿಮಲ ಶ್ರೀ ಅಯ್ಯಪ್ಪನ್ (೧೯೯೦) ರೇಣುಕಾ ಶರ್ಮಾ ಅವರಿಂದ, ಎಂಗಲ್ ಸ್ವಾಮಿ ಅಯ್ಯಪ್ಪನ್ (೧೯೯೦) ದಶರಥನ್, ಅಯ್ಯಪ್ಪ ಸ್ವಾಮಿ ಮಹಾತ್ಯಂ (೧೯೯೧), ಅಯ್ಯಪ್ಪ ದೀಕ್ಷಾ ಮಹಿಮಲು ' (೧೯೯೨) ಗುಡಾ ರಾಮ ಕೃಷ್ಣ ಅವರಿಂದ, ಸ್ವಾಮಿ ಅಯಪ್ಪ ಶಬರಿಮಲೈ (೧೯೯೩) ಕೆ. ಶಂಕರ್ ಅವರಿಂದ, ಜೈ ಹರಿ ಹರ ಪುತ್ರ ಅಯ್ಯಪ್ಪ (೧೯೯೫), ಭಗವಾನ್ ಅಯ್ಯಪ್ಪ (೨೦೦೭),ಇರಾಜರಲ್ ಭಕ್ತ ಮತ್ತು ವಿ. ಸ್ವಾಮಿನಾಥನ್, ಸ್ವಾಮಿ ಅಯ್ಯಪ್ಪನ್ (೨೦೧೨ ರ ಚಲನಚಿತ್ರ)' ' ಚೇತನ್ ಶರ್ಮಾ ಮತ್ತು ಮಹೇಶ್ ವೆಟ್ಟಿಯಾರ್, ಓಂ ಶರಣಂ ಅಯ್ಯಪ್ಪ'' (೨೦೧೫) ಕೆ. ಶರತ್, ಶ್ರೀ ಓಂಕಾರ ಅಯ್ಯಪ್ಪನೇ (೨೦೧೬) ಸಾಯಿ ಪ್ರಕಾಶ್, ಅಯ್ಯಪ್ಪ ಕಟಾಕ್ಷಂ (೨೦೧೯) ರುದ್ರಪಟ್ಲ ವೇಣುಗೋಪಾಲ್ ಅವರಿಂದ ನಿರ್ಮಿಸಲಾಗಿದೆ.
ಭಾರತೀಯ ದೂರದರ್ಶನ ಚಾನೆಲ್(TV ಚಾನೆಲ್) ೨೦೦೬ ರಲ್ಲಿ ಸ್ವಾಮಿ ಅಯ್ಯಪ್ಪನ್ ಹೆಸರಿನ ಮಲಯಾಳಂ-ಭಾಷೆಯ ಸರಣಿಯನ್ನು ಪ್ರಾರಂಭಿಸಿತು, ಇದನ್ನು ಅನುಸರಿಸಲಾಯಿತು ಸ್ವಾಮಿ ಅಯ್ಯಪ್ಪನ್ ಸಾರಂ (೨೦೧೦), ಶಬರಿಮಲ ಶ್ರೀ ಧರ್ಮಶಾಸ್ತಾ (೨೦೧೨) ಮತ್ತು ಶಬರಿಮಲ ಸ್ವಾಮಿ ಅಯಪ್ಪನ್ (೨೦೧೯). ೨೦೨೧ ರ ಚಲನಚಿತ್ರ ದಿ ಗ್ರೇಟ್ ಇಂಡಿಯನ್ ಕಿಚನ್ ಪ್ರಮುಖವಾಗಿ ಅಯ್ಯಪ್ಪನ ಭಕ್ತರ ಕುಟುಂಬವನ್ನು ಒಳಗೊಂಡಿದೆ. ಅಯ್ಯಪ್ಪನ ಕಥೆಯನ್ನು ಪಾರ್ವತಿ ಅವರಿಗೆ ಗಣೇಶ ಸೋನಿ ಟಿವಿನಲ್ಲಿ ವಿಘ್ನಹರ್ತ ಗಣೇಶ ಎಂದು ಕರೆಯುತ್ತಾರೆ.
ಉಲ್ಲೇಖಗಳು
ವರ್ಗ:ಹಿಂದೂ ದೇವತೆಗಳು ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
೧೮೦೪
ವರ್ಷ ೧೮೦೪ (MDCCCIV) ಗ್ರೆಗೋರಿಯನ್ ಪಂಚಾಂಗದ ಭಾನುವಾರ ಆರಂಭವಾದ ಅಧಿಕ ವರ್ಷವಾಗಿತ್ತು.
ಮರಣ
ವರ್ಗ:೧೮೦೪
ಕರ್ನಾಟಕ ತುಳು ಸಾಹಿತ್ಯ ಅಕಾಡೆಮಿ
ತುಳು ಭಾಷೆ, ಸಾಹಿತ್ಯ, ಕಲೆ, ಸಂಸ್ಕೃತಿ, ಜಾನಪದ ಕ್ಷೇತ್ರದಲ್ಲಿ ಅಧ್ಯಯನ ಮತ್ತು ಸಂಶೋಧನೆಗೆ ಉತ್ತೇಜನ ನೀಡುವುದು. ಈ ಉದ್ದೇಶಕ್ಕಾಗಿ ಸಂಶೋಧನಾಲಯ, ಗ್ರಂಥಾಲಯ ಮುಂತಾದುವುಗಳನ್ನು ಸ್ಥಾಪಿಸುವುದು. ತುಳು ಭಾಷೆ ಮತ್ತು ಸಾಹಿತ್ಯದ ಅಭಿವೃದ್ಧಿಗಾಗಿ ಮತ್ತು ಬೆಳವಣಿಗೆಗಾಗಿ ಬೇರೆ ಕಡೆಗಳಲ್ಲಿರುವ ಅದೇ ರೀತಿಯ ಅಕಾಡೆಮಿಗಳೊಂದಿಗೆ ಮತ್ತು ಕರ್ನಾಟಕದಲ್ಲಿರುವ ಇತರ ಸಂಸ್ಥೆಗಳೊಡನೆ ಸಹಕರಿಸುವುದು; ಉತ್ತೇಜನ ನೀಡುವುದು. ಅಕಾಡೆಮಿಯ ಕಾರ್ಯ ಚಟುವಟಿಕೆಗಳ ಉದ್ದೇಶಕ್ಕಾಗಿ ಸರ್ಕಾರದಿಂದ ಪಡೆದ ಅನುದಾನ ಹಾಗೂ ವಿವಿಧ ಮೂಲಗಳಿಂದ ವಂತಿಕೆಗಳು ಮತ್ತು ದಾನಗಳ ಮೂಲಕ ನಿಧಿ ಸಂಗ್ರಹಿಸಿ ಆ ನಿಧಿಯನ್ನು ಅಕಾಡೆಮಿಯ ಕಾರ್ಯೋದ್ದೇಶಗಳಿಗೆ ಬದ್ಧವಾಗಿ ಬಳಸಿದ ಬಗ್ಗೆ ಕರ್ನಾಟಕ ಸಾರ್ವಜನಿಕ ಸಂಗ್ರಹಣೆಗಳಲ್ಲಿ ಪಾರದರ್ಶಕತೆ ಅಧಿನಿಯಮ, ಕರ್ನಾಟಕ ಆರ್ಥಿಕ ಸಂಹಿತೆ, ಸಾದಿಲ್ವಾರು ಸಂಹಿತೆ ಪ್ರಕಾರ ಖರ್ಚಿನ ವಿವರಗಳನ್ನು ಇಡುವುದು. ವಂತಿಕೆ ಹಾಗೂ ದಾನ ಕೊಟ್ಟವರು ಅಪೇಕ್ಷಿಸಿದಲ್ಲಿ ಅವರ ವಂತಿಕೆ ಹಾಗೂ ದಾನದ ಮೊತ್ತದ ಖರ್ಚಿನ ವಿವರಗಳನ್ನು ಲಿಖಿತವಾಗಿ ಅವರಿಗೆ ಒದಗಿಸುವುದು. ಅಕಾಡೆಮಿಯು ತನ್ನ ವಿಷಯ ಕ್ಷೇತ್ರಕ್ಕೆ ಸಂಬಂಧಿಸಿದಂತೆ ವಿಚಾರ ಸಂಕಿರಣ, ಕಾರ್ಯಗಾರ, ಸಂವಾದ, ಉನ್ನತ ಮಟ್ಟದ ಅಕಾಡೆಮಿಕ್ ಉತ್ಸವ ಮುಂತಾದ ಕಾರ್ಯ ಕ್ರಮಗಳನ್ನು ನಡೆಸುತ್ತದೆ. ಈ ಕಾರ್ಯಕ್ರಮಗಳನ್ನು ಎರಡು ವಿಧಾನಗಳಲ್ಲಿ ನಡೆಸಲು ಅವಕಾಶವಿರುತ್ತದೆ.
ಕರ್ನಾಟಕ ಸರ್ಕಾರ, ಕೇಂದ್ರ ಸರ್ಕಾರ ಮತ್ತು ಕೇಂದ್ರ ಅಕಾಡೆಮಿಗಳು ಅಪೇಕ್ಷಿಸಿದಾಗ ಸೂಕ್ತ ಸಲಹೆಗಳನ್ನು ನೀಡುವುದು. ಅಕಾಡೆಮಿಯು ತನ್ನ ಕ್ಷೇತ್ರ ವ್ಯಾಪ್ತಿಗೆ ಸಂಬಂಧಿಸಿದ ಪುಸ್ತಕ ಪ್ರಕಟಣೆಗಳನ್ನು ಕರ್ನಾಟಕ ಸಾರ್ವಜನಿಕ ಸಂಗ್ರಹಣೆಗಳಲ್ಲಿ ಪಾರದರ್ಶಕತೆ ಅಧಿನಿಯಮದಂತೆ ಮಾಡುತ್ತದೆ. ಈ ಪ್ರಕಟಣೆಗಳಿಗೆ ವಾರ್ಷಿಕ ಅನುದಾನದಲ್ಲಿ ವಾರ್ಷಿಕ ಕಾರ್ಯಕ್ರಮಗಳಿಗೆ ಗೊತ್ತುಪಡಿಸಿದ ಮೊತ್ತದಲ್ಲಿ ಶೇ.15ರಷ್ಟನ್ನು ಮಾತ್ರ ಹಂಚಿಕೆ ಮಾಡಿ ಬಳಸಿಕೊಳ್ಳುತ್ತದೆ. ಅಕಾಡೆಮಿಯು ತನ್ನ ಕ್ಷೇತ್ರ ಹಾಗೂ ವ್ಯಾಪ್ತಿಗೆ ಸೇರಿದ ಮಾಹಿತಿ ಸಂಗ್ರಹ ಕಾರ್ಯವನ್ನು ಮಾಡುತ್ತದೆ. ತನ್ನ ಉದ್ದೇಶಗಳ ಮುನ್ನಡೆಗಾಗಿ ಅಗತ್ಯವಿರಬಹುದಾದ ಮೇಲೆ ತಿಳಿಸಿದಂಥ ಧ್ಯೇಯೋದ್ದೇಶಗಳಿಗೆ ಅನುಗುಣವಾದ ಕಾರ್ಯಗಳನ್ನು ನಿರ್ವಹಿಸುತ್ತದೆ. ಆರ್ಥಿಕ ವರ್ಷದ ಪ್ರಾರಂಭದಲ್ಲಿ ಆಯ ವ್ಯಯದ ಪರಿಮಿತಿಯಲ್ಲಿಯೇ ಕ್ರಿಯಾಯೋಜನೆ ಮತ್ತು ಬಜೆಟನ್ನು ಸಿದ್ಧಪಡಿಸಿ ಸರ್ಕಾರದಿಂದ ಅನುಮೋದನೆ ಪಡೆದು ಆ ಪ್ರಕಾರ ಯೋಜನೆಗಳನ್ನು ಅನುಷ್ಠಾನಗೊಳಿಸುತ್ತದೆ. ತುಳು ಭಾಷೆ, ಸಾಹಿತ್ಯ, ಕಲೆ, ಜಾನಪದ ಮತ್ತು ಸಂಶೋಧನಾ ಕ್ಷೇತ್ರದ ಪ್ರತಿಭಾನ್ವಿತರಿಗೆ ಪ್ರಶಸ್ತಿ ಹಾಗೂ ಬಹುಮಾನಗಳನ್ನು ಪ್ರತಿವರ್ಷವೂ ಕೊಡುತ್ತದೆ. ಕರ್ನಾಟಕ ತುಳು ಸಾಹಿತ್ಯ ಅಕಾಡೆಮಿಯು ತುಳು ಭಾಷೆ, ಸಾಹಿತ್ಯ, ಕಲೆ ಮುಂತಾದ ಸಾಂಸ್ಕೃತಿಕ ಕ್ಷೇತ್ರದಲ್ಲಿ ಸಲ್ಲಿಸಿದ ಅನನ್ಯ ಸೇವೆಯ ನ್ನು ಪರಿಗಣಿಸಿ ಕರ್ನಾಟಕ ದ ಮೂವರನ್ನು ಮೀರದಂತೆ ಗೌರವ ಪ್ರಶಸ್ತಿಗಳನ್ನು ಕೊಡುತ್ತದೆ. ಗೌರವ ಪ್ರಶಸ್ತಿಯ ಮೊತ್ತ ತಲಾ ರೂ. 10,000 ನಗದು ಹಣ, ಫಲತಾಂಬೂಲ, ಶಾಲು, ಹಾರ, ಪ್ರಮಾಣಪತ್ರ, ಸ್ಮರಣಿಕೆಗಳನ್ನೊಳಗೊಂಡಿರುತ್ತದೆ. ಪುಸ್ತಕಗಳಲ್ಲಿ ಕನ್ನಡ – ತುಳು ಭಾಷಾಂತರವನ್ನು ಒಳಗೊಂಡಂತೆ ಗರಿಷ್ಠ ಮೂರು ಪುಸ್ತಕ ಬಹುಮಾನ ನೀಡಲು ಅವಕಾಶವಿದ್ದು, ಹೆಚ್ಚು ಪುಸ್ತಕಗಳು ಬಂದ ಪ್ರಕಾರವನ್ನು ಪರಿಗಣಿಸಿ, ಪ್ರತಿ ಪ್ರಕಾರದಲ್ಲೂ ಆ ವರ್ಷದಲ್ಲಿ ಕನಿಷ್ಠ 3 ಶೀರ್ಷಿಕೆಗಳಲ್ಲಿ ಪ್ರಕಟವಾಗಿರುವ ಪುಸ್ತಕಗಳನ್ನು ವಿದ್ವಾಂಸರಿಂದ ಮೌಲ್ಯಮಾಪನಗೊಳಿಸಿ ಆಯ್ಕೆಗೊಳಿಸಲಾಗುತ್ತದೆ. ಈ ಬಹುಮಾನವು ರೂ. 5,000 ನಗದು, ಶಾಲು, ಹಾರ, ಹಣ್ಞು, ಪ್ರಮಾಣ ಪತ್ರ, ಸ್ಮರಣಿಕೆಗಳನ್ನು ಒಳಗೊಂಡಿರುತ್ತದೆ.
ಅಕಾಡೆಮಿಯ ಕಾರ್ಯಚಟುವಟಿಕಗಳ ವಿವರ
ಅಕಾಡೆಮಿಯ ಕಾರ್ಯಕ್ರಮಗಳು:- ಭಾಷಾ ಬೆಳವಣಿಗೆಗೆ ಪೂರಕವಾದ ಕಮ್ಮಟ, ವಿಚಾರಗೋಷ್ಠಿ, ಕವಿಗೋಷ್ಠಿ, ಸಂಸ್ಮರಣ ಕಾರ್ಯಕ್ರಮ, ಗ್ರಂಥ ಬಿಡುಗಡೆ, ಸಾಹಿತ್ಯಿಕ ಸಮಾವೇಶ, ಸಾಂಸ್ಕೃತಿಕ ಉತ್ಸವ, ಪ್ರಶಸ್ತಿ – ಫೆಲೋಶಿಪ್ ಪ್ರದಾನ ಕಾರ್ಯಕ್ರಮ, ಪುರಸ್ಕಾರ ಮತ್ತು ಪುಸ್ತಕ ಬಹುಮಾನ ಪ್ರದಾನ ಸಮಾರಂಭ, ಕಲಾಮೇಳ, ಇಲ್ಲ್ ಇಲ್ಲಡ್ ತುಳುವಪ್ಪೆ, ತುಳು ಪುಸ್ತಕ ಮಾರಾಟ ಅಭಿಯಾನ, ಸ್ವಾತಂತ್ರ್ಯ ಸುವರ್ಣ ಮಹೋತ್ಸವ, ಸಾಹಿತ್ಯ ಕರ್ನಾಗಳು, ಅಭಿನಂದನಾ ಕಾರ್ಯಕ್ರಮಗಳು, ದತ್ತಿನಿಧಿ ಉಪನ್ಯಾಸ ಮತ್ತು ಬಹುಮಾನ ಪ್ರದಾನ ಕಾರ್ಯಕ್ರಮ, ಕೃತಿ ಬಿಡುಗಡೆ ಸಮಾರಂಭಗಳು, ತುಳು ಉತ್ಸವ, ತುಳು ಪರ್ಬ, ತುಳು ಸಾಹಿತಿ ಕಲಾವಿದರ ಶತಮಾನೋತ್ಸವ, ತುಳು ಅಕಾಡೆಮಿಯ ದಶಮಾನೋತ್ಸವ ಕಾರ್ಯಕ್ರಮ, ತುಳು ಮಹನೀಯರುಗಳನ್ನು ಅಭಿನಂದಿಸುವ ಸಲುವಾಗಿ ತಿಂಗಳ ಕಾರ್ಯಕ್ರಮಗಳು, ತುಳುವೇತರರಿಗಾಗಿ ತುಳು ಕಲಿಕೆ ಯೋಜನೆ ಇತ್ಯಾದಿ ತುಳುವೇತರರಿಗಾಗಿ ತುಳು ಕಲಿಕೆ ಯೋಜನೆ ಇತ್ಯಾದಿ, ಅಲ್ಲದೆ ಅಕಾಡೆಮಿಯ ಸಹಯೋಗದಲ್ಲಿ ಹಾಗೂ ಸಹಾಯಧನದಲ್ಲಿ ನಡೆದ ಕಾರ್ಯಕ್ರಮಗಳು. ಹೊರನಾಡಿನಲ್ಲಿ ಕಾರ್ಯಕ್ರಮ ನಡೆದ ಸ್ಥಳಗಳು: ಕಾಸರಗೋಡು, ಮುಂಬಯಿ, ಚೆನ್ನೈ, ತಿರುವನಂತಪುರ, ಗೋವಾ, ಬರೋಡ, ಪೂನಾ, ಸೂರತ್, ದೆಹಲಿ, ವಿೂರಜ್. ಇತ್ಯಾದಿ ಕಾರ್ಯಕ್ರಮಗಳು.
ಅಕಾಡೆಮಿಯ ಪ್ರಕಟಣೆಗಳು
ಅಕಾಡೆಮಿ ವಿವಿಧ ಪ್ರಕಾರಗಳಾದ ಮರೆಯಬಾರದ ತುಳುವರು ಮಾಲಿಕೆಯಲ್ಲಿ ತುಳು ಮತ್ತು ಕನ್ನಡದಲ್ಲಿ 29 ಪುಸ್ತಕಗಳು, ವಿಶೇಷ ಘಟಕ ಯೋಜನೆಯಲ್ಲಿ 3 ಪುಸ್ತಕಗಳು, ಮಕ್ಕಳಿಗಾಗಿ ತುಳು ಕತೆಗಳು ಮಾಲಿಕೆಯಲ್ಲಿ ತುಳು ಮತ್ತು ಕನ್ನಡದಲ್ಲಿ 26 ಪುಸ್ತಕಗಳು, ಇತರೆ ಪ್ರಕಟಣೆಗಳು ಮಾಲಿಕೆಯಲ್ಲಿ 45 ಪುಸ್ತಕಗಳು, ಸುವರ್ಣ ಕರ್ನಾಟಕಯೋಜನೆಯಡಿ 17 ಪುಸ್ತಕಗಳು, ಒಟ್ಟು 120 ಪುಸ್ತಕಗಳನ್ನು ಹಾಗೂ ತ್ರೈಮಾಸಿಕ ತುಳು ಸಂಚಿಕೆ ಮದಿಪು ಸಂಚಿಕೆಯ 50 ಸಂಚಿಕೆ ಒಟ್ಟಾರೆ 170 ಪುಸ್ತಕಗಳನ್ನು ಅಕಾಡೆಮಿ ಪ್ರಕಟಿಸಿದೆ. ಇದರೊಂದಿಗೆ ಹತ್ತನೇ ವರ್ಷದ ಸಾಹಿತ್ಯ ಸಿರಿ ಎನ್ನು ತುಳು ಸ್ಮರಣ ಸಂಚಿಕೆಯನ್ನು ಪ್ರಕಟಿಸಿದೆ. ಮದಿಪು ಸಂಚಿಕೆಯ ಪ್ರಕಟಣೆಯ ಮೂಲಕ ಸುಮಾರು 2 ರಿಂದ 3 ಸಾವಿರ ಲೇಖಕರಿಗೆ ಬರವಣಿಗೆಗೆ ಅವಕಾಶ ಕಲ್ಪಿಸಲಾಗಿದೆ.
ಅಕಾಡೆಮಿಯ ಗೌರವ ಪ್ರಶಸ್ತಿ ಹಾಗೂ ಪುಸ್ತಕ ಬಹುಮಾನಗಳು
ತುಳುವಿನಲ್ಲಿ ಸಾಧನೆ ಮಾಡಿದ ಹಿರಿಯ ಮೂವರು ಗಣ್ಯರನ್ನು ಅಕಾಡೆಮಿ ಗೌರವ ಪ್ರಶಸ್ತಿ ನೀಡಿ ಗೌರವಿಸುತ್ತದೆ. ಅದರೊಂದಿಗೆ ತುಳುವಿನ ಮೂವರು ಉತ್ತಮ ಲೇಖಕರ ಪುಸ್ತಕಗಳಿಗೆ ಪುಸ್ತಕ ಬಹುಮಾನ ನೀಡಿ ಗೌರವಿಸುತ್ತದೆ. ಈ ವರೆಗೆ 54 ಹಿರಿಯರಿಗೆ ಗೌರವ ಪ್ರಶಸ್ತಿ ಮತ್ತು 79 ಲೇಖಕರನ್ನು ಪುಸ್ತಕ ಬಹುಮಾನ ನೀಡಿ ಗೌರವಿಸಲಾಗಿದೆ. ಇದರೊಂದಿಗೆ ಇಬ್ಬರು ತುಳುವಿನ ಕೆಲಸ ಮಾಡಿದ ಗಣ್ಯರಿಗೆ ಗೌರವ ಫಲೋಶಿಪ್ ನೀಡಿ, 8 ಜನ ಜಾನಪದ ಕಲಾವಿದರಿಗೆ ಪುರಸ್ಕಾರ ನೀಡಿ ಗೌರವಿಸಲಾಗಿದೆ. ಅಲ್ಲದೆ 62 ಕಲಾವಿದರನ್ನು ಸನ್ಮಾನ ಮಾಡಿ ಅಭಿನಂದಿಸಿದೆ.